text:
Inyigisho yo ku wa gatatu w’icyumweru cya 5 cy’Igisibo, Umwaka A
Ku ya 09 Mata 2014
AMASOMO: 1º. Dan 3, 14-20.91-92.95; 2º. Yh 8,31-42
1. Kuki urupfu rwibasira Ukuri?
Hari igihe amasomo dusoma mu gisibo atugaragariza ukuntu mu isi Ukuri guhora kurwana n’ikinyoma. Mu isomo rya mbere twumvise uko umwami Nebukadinetsari uwo twita ku buryo bworoshye Nabukodonozoro yarwanyije abasore b’abayahudi bari bariyemeje gukomera ku Mana yabo kuko bari baramenye kandi bemera ko nta mana yindi ibaho. Na ho mu Ivanjili twumvise ukuntu abayahudi bihandagaza bakiyemeza ko bari mu kuri bakarwanya Ukuri Nyir’ukuri yababwiraga.
Mbere yo kubigarukaho, tubanze tubabwire ko nimusoma isomo rya mbere (Dan 3, 14-20.91-92.95) mutayoberwa n’uko imirongo y’umutwe wa gatatu iteye. Ni ngombwa kumenya ko imitwe cumi n’ibiri ya mbere yanditwe mu gihebureyi n’icyaramu. Cyakora agace gato k’umutwe wa gatatu, ko kanditswe mu kigereki. Ni ko kagorana kumenya kuko imirongo yako iri mu dukubo kuva ku wa 24 kugeza ku wa 90. Imirongo 91-97 ntigaragara muri Bibiliya Ntagatifu mu Kinyarwanda. Nyuma y’umurongo wa 90 mu dukubo, twongera kubona imirongo kuva kuri 24 kugeza kuri 30. Iyi ni yo rero ihuje na 91 kugeza kuri 97. Imitwe ibiri ya nyuma (uwa 13 n’uwa 14) yo yose yanditswe mu kigereki. Iki ni ikibazo cy’ubumenyi bwa gihanga bw’Ibyanditswe Bitagatifu (Exégèse), ikidushishikaza muri Bibiliya ni ukumenya isomo Nyagasani ashaka kuduheramo.
2. Aho ubujiji (bw’umutima) bwaritse, ibyago n’urupfu biragwira
Amasomo y’uyu munsi, nk’uko twatangiye tuvuga, yose aragaragaza ko mu isi Ukuri n’ikinyoma bihanganye. Impamvu ibitera ni ubujiji. Abanyababiloniya n’umwami wabo Nabukadinetsari bakuriye mu gihugu kitigeze kimenya Imana yimekanishije muri Isiraheli ishaka kuzogeza Ingoma yayo ku isi yose. Ikindi kandi gituma ubujiji bukwiza umwijima, ni igabo rituma amahanga yiyemera akumva ko nta giturutse ishyanga cyagira akamaro. Mu bihe bya kera, buri hanga ryagiraga imana zaryo; izo nyagwa ntizabagaho, zari ibigirwamana bitesha abantu igihe kuko nta kuri kwabyo kwariho. Zateshaga abantu igihe n’umutwe kuko n’aho bagiraga ebyiri, eshatu cyangwa igitero cyazo, ntizashoboraga kubarengera mu makuba, barazihamagaraga umwuka ukenda guhera ntacyo bagezeho! Imana ya Isiraheli yo si uko iteye. Ni Imana y’ukuri yigaragaje maze Nabukodonozoro aremezwa arivugira ati: “Nihasingizwe Imana ya Shadaraki, Meshaki na Abedinego, yohereje umumalayika wayo agakiza abagaragu bayo. Barayiringiye banga kumvira itegeko ry’umwami, bahitamo gutanga imibiri yabo, aho gukorera cyangwa gusenga indi mana, uretse Imana yabo” (Dan 3, 95). Abashakashaka ukuri bemera kumurikirwa n’urumuri Imana yashyize mu bwenge bwabo. Abo ni bo barwana n’ikinyoma bakagitsinda maze umucyo ugatangaza. Abasore b’abayahudi bakomeye ku kwemera maze Imana y’ukuri irigaragaza. Ubwoba bufitanye isano n’ubugwari. Aho byicaye haganza Sekinyoma. Mu bihe turimo, dukeneye imbaraga zituma twivumburamo Umucyo Imana y’ukuri yabuganije muri kamere yacu kugira ngo dufashe abatuye isi kubaho neza. Niduterwa ubwoba tuzapfukirana ukwemera maze twigarurirwe n’ibikorwa bya Sekinyoma. Nidusaba imbaraga tuzahabwa ikibatsi kidukamuramo ibyo dushyira hejuru y’Ukuri byose.
3. Umutsindo: “Ndababwira ukuri numvanye Imana”
Ntitukiri mu Isezerano rya Kera: Imana y’ukuri yogeje hose Izina ryayo muri YEZU KRISTU watsinze urupfu akazuka. Ibyo ntibibuza ariko Sekinyoma kugira abo yigarurira. Igihe YEZU aje na bwo ubujiji bwagaragaye ku Bayahudi bumvaga iyobokamana yabo igizwe n’imihango n’imiziririzo bishingiye ku muhamagaro wa Abrahamu na Musa itagombaga guhinduka. Ahari ubujiji n’ukwiyemera, nta bushishozi buharangwa, nta terambere rihamye: kuki batemeye YEZU KRISTU wababwiraga ukuri?
Intambara y’Ukuri n’ikinyoma, irangira ikinyoma gitsinzwe ruhenu. Twibuke Nabukodonozoro wicaga rubi abadasenga imana ze! Yemejwe n’abasore bakomeye ku kwemera. Ukwemera ni ko konyine gutsinda Sekinyoma, Sebujiji na Sekwiyemera. Twibuke abayahudi bashakaga kwica YEZU wababwiraga Ukuri yumvanye Imana y’ukuri! Ibinyoma byabo byasibanganyijwe n’imbaraga zari mu Mwana w’Imana wabahaga ingingo zifatika bakarya iminwa! Kuva aho atsindiye urupfu akazuka, isi yose yamenye ko nta mana zindi zibaho usibye Imana Data Ushoborabyose Se wa YEZU KRISTU UMUKIZA. N’ubwo Ukuri ari uko guteye ariko, ntitwibagirwe ko ku isi hakiri ibikorwa birwanya Imana. Ibiteye impungenge ni ibishobora gukorwa natwe tuvuga ko turi abakristu. Ibikorwa birwanya Imana biturutse ku bahorana izina ryayo ku rurimi, ni byo bisenya cyane. N’iyo turanzwe n’ubugwari, burya umwijima ukomeza kuboha benshi.
4. YEZU adukize
YEZU KRISTU MUKIZA WACU, komeza uduhe uburyo bwo gutsinda Sekinyoma kugira ngo dusingize Imana y’ukuri. Duhe umutima nk’uwawe wowe wabaye muri iyi si ku bw’umubiri mu gihe ibinyoma n’ubugome byariho. Na n’ubu ntibihosha kuko Kareganyi ahora aregeye. Duhe umutima nk’uwawe wemeye kunga ubumwe na DATA kugera ku ndunduro. Duhe kudakangwa n’abica umubiri, duhore tubasabira gukira umwijima w’ubujiji, ibinyoma n’inabi. Turakwiyeguriye YEZU, turinde umwanzi Sekibi. Turakwizeye tuzatsinda mu Izina ryawe.
BIKIRA MARIYA MUBYEYI uduhakirwe ubu n’iteka ryose. Amina.
Padiri Cyprien BIZIMANA


c: text/html

text:
Christopher Ndayisenga ni umuhanzi akaba n'umushumba wungirije umugore we Apotre Sarah Muhongerwa Speciose ku buyobozi bw'itorero Inkunge y'amahoro. Muri nkuru tugiye kubagezaho byinshi mutari muzi kuri Pastor Christopher.
KANDA HANO WUMVE 'NDIHO' YA PASTOR CHRISTOPHER
Pastor Christopher Ndayisenga yatangiye muzika akiri muto kuko yabihuzaga n’impano yari afite yo kuririmba. Ahagana mu mwaka w’1988 ni bwo yatangiye kujya abyinira mu mugongo w’umubyeyi we, bigaragariza nyina ko umwana we afite impano idasazwe. Pastor Christopher avuga ko yatangiye kumenya neza ko yifitemo impano yo kuririmba ari mu cyigero cy’imyaka 7 y'amavuko. Yabwiye Inyarwanda.com ko intego ye mu muziki ari ukwamamaza Yesu Kristo.
Avuga uko yinjiye mu muziki, yagize ati: "Ndibuka ko najyaga ndyama nkarota indirimbo nkabyuka nkaririmba iyo ndirimbo nkashaka abantu bakamfasha kuyandika kuko nari ntarakamenya neza kwandika” Mu mwaka w’ 1994 Paster Christopher yabarizwaga mu Karere ka Musanze aho yakoreraga umurimo w’Imana muri Korali yitwaga “Komeza ubutumwa” yo mu itorero ry’ ADEPR nyuma aza kuyivamo mu 1995 yerekeza mu yindi Korali yitwa “Intumwa” yo mu Karere ka Musanze, iyo korali akaba ari nayo yatangiriyemo gucuranga kuko yabikundaga cyane.
Iyi Korali yaje kumubonamo impano yo gucuranga, nyuma yaho nibwo bahise bamushyira ku rutonde rw'abagombaga kwiga umuziki muri iyo Korali. Yagize ati: "Icyo gihe ni bwo natangiye kwiga neza umuziki navuga ko impano yanjye yatangiriye aho kwaguka ntangira guhimba no gucuranga kuko ndi no mu bantu ba mbere bahimbiye korali Intumwa indirimbo." Ahagana mu mwaka w’ 2000 nibwo Pastor Christopher yatangiye kuririmba ku giti cye atangira gutungurwa no kumva bimeze neza.
Mu mwaka w’ 2012 ni bwo Pastor Christopher yasohoye indirimbo ze 8 z'amajwi (Audio). Ibi byamuhaye imbaraga zo guhita yerekeza mu ishuli rya muzika, ari naho yigiye igicurangisho cyitwa Saxophone yari amaze kubona ko cyatinywe n'abatari bacye. Iki ni kimwe mu bikoresho bya muzika bitamenyerewe hano mu Rwanda ndetse no hanze harwo aho uzasanga gicurangwa n’umugabo kigasiba undi.
Pastor Christopher umwe mu bahanzi b'abahanga mu muziki wa Gospel
Pastor Christopher yakoze ibi agamije kurushaho kunoza izari inzozi ze. Yavuze ko yakuze anyurwa cyane n'ibihangano bya bamwe mu bahanzi bo mu Rwanda. Ubwo yari afite imyaka 7 y’amavuko,ni ukuvuga mu mwaka w’ 1997-1998 ni bwo yatangiye kugenda akunda kumva amwe mu matsinda nka Sowazi, Groupe makoma, umubahanzi Alex Dusabe. Kuri ubu avuga ko intego ashyize imbere kurusha izindi ari uguhindura amahanga abinyujije mu muziki no kuririmba, ibi kandi akabifatanya n'ishingano afite za gishumba, ibintu avuga ko bizarushaho kugenda neza.
Yagiye agaragara mu bitaramo bitandukanye yaba ibya hano mu Rwanda ndetse no hirya no hino ku muganane wa Afrika. Amaze kujya mu bihugu bitandukanye muri gahuda z'ivugabutumwa aho twavugamo: Kenya, Uganda, Burundi n'ahandi. Zimwe mu mbogamizi Pastor Christopher yagiye ahura na zo aha twavuga nko kubona ubushobozi bitari byoroshye icyo gihe, bikaba bitandukanye n'ubu aho avuga ko ikimubera imbogamizi bitakiri ubushobozi.
UMVA HANO INDIRIMBO 'NDIHO' YA PASTOR CHRISTOPHER
Yavuze ko imbogamizi afite kuri ubu ari inshingano nyishi afite mu itorero nko kuba ari umwe mu bashumba bakunze gukora ingendo nyinshi zitandukanye zirimo n'izo gufungura amatorero hirya no hino ku isi. Gusa we ahamya ko icyo ashyize imbere cyane ko ari ivugabutumwa kuko ari naryo afatanya na muzika. Avuga ko agomba gukoresha impano yahawe n'Imana. Yagize ati: "Icyo mfite ngomba kugira abo ngisigira, gusa impano ntabwo itangwa n'umuntu ahubwo impano itangwa n’Imana."
Yunzemo ati: "Njye mfite impano ariko hari imbuto zishobora kuva kuri iyo mpano, ntabwo navuga ngo nzabaha impano kuko yo itangwa n'Imana… ubu ndimo ndategura gahunda nanarushaho gukomeza kwiga muzika kuko ntigeze nyihagarika, mfite intego yo gushinga ishuri rya muzika no gukora ama studio ya Gospel agezweho."
YAHISHUYE INKOMOKO YO KUBA PASITERI
Pastor Christopher yagize ati: "Nkiri muto mfite amezi 5 gusa hari abamissionaire baje mu Rwanda bigisha ku kintu cyo gutanga, mama umbyara ahita yuzura umwuka wera ni ko guhita ababwira ati uyu mwana wanjye ndamutanze ako kanya bahita babyandika mu bitabo byabo. Nabimenye nkuze ariko byose byanyuze mu nzira ndende kuko ku bwanjye ntabyo natekerezega naje kwisanga ndi Pasiteri ndi Umushumba."
Pastor Christopher yakomeje agira ati: "Ibyo nakoraga byose mama yarambwiraga ati ibyo ukora byose umenye ko njye nagutuye Imana kandi ugomba kuzayikorera." Yagize ubutumwa atanga ati: "Abantu batura abana babo ibigirwa mana bamenye ko biriya bintu bibakurikirana mu buzima bwabo…" Yaboneyeho no gushimira Nyina kuko we yahisemo neza amuntura Imana.
Pastor Christopher yagize ati: "Njyewe nabibonyemo umugisha guturwa Imana birimo umugisha kandi binahesha umugisha kuko hari ibyiza biri mu guturwa Imana hari n’ibibi biba mu guturwa ibigirwamana (satani)" Yashimiye n'abandi bagize uruhare mu kumfasha yaba amakorali yagiye aririmbamo ndetse na nyakwigendera Jean Christopher Matata. Muri iyi minsi Pastor Christopher ahugiye mu gusubiramo indirimbo ze aho ari kuzikora mu buryo bugezweho.
Umunyamakuru wa Inyarwanda.com yabajije Pastor Christopher impamvu atakunze kumvikana cyane mu itangazamakuru mu gihe ari umwe mu bahanzi b'abahanga, asubiza ko yabanje kujya yihisha itangazamakuru kuko indirimbo ze zitari ziri ku rwego rwiza. Ibi ngo byatumye ajya kwiga umuziki, ubu akaba arimo kuzisubiramo neza. Yunzemo ko kuri ubu yatangiye kwegera itangazamakuru arishyiriye umuziki ugezweho mu gihe mbere yaterwaga ubwoba no kurisanga kandi nta ndirimbo nziza afite. Indirimbo yahereyeho mu zo ziyemeje gusubiramo ni iyitwa 'NDIHO'
KANDA HANO WUMVE 'NDIHO' YA PASTOR CHRISTOPHER

robotstxt: allowed

filter: keep


text:
Abagore benshi bakunze kwibaza impamvu umugabo wabo adakunze kubiyegereza, bakanatangazwa n'ukuntu umugabo wabo asa n'ushimishwa cyangwa agakunda kwiganirira n'abagore bafite ubwiza buke ugereranije n'umugore bafite.
Impamvu umugabo atakwiyegereza ni nyinshi ariko ndashaka kuvuga ku mpamvu ziguturukaho wowe nk'umugore. Nturebere kure umwanzi wawe ni wowe ubwawe.
1.Abagore benshi bibwira ko umugabo ari imashini y'igitsina
Bumva ko umugabo akunda igituba cyane ku buryo nubwo wakimanika ku giti yacyenda!Bumva ko umugabo ahora ashyutswe ari runagana aba ashaka aho yajomba imboro! Icyo ni ikinyoma cyambaye ubusa. Umugabo ni umuntu ufite uko atekereza. Kugira ngo ngo akwegere nk'umugore we ugomba kumwereka ibimenyetso ko umukeneye (nko kumwegera, kumumwenyurira, kumukubita agashyi,kumwereka ikibero-ni byo n'aho yaba ari umugabo wawe ugomba kumukuruza izo techniques)
2.Si ngombwa ko nirushya niyegereza umugabo wanjye.
Ni akazi ke nk'umugabo kunsanga no kumbaza. Abagore benshi bibera aho mu rugo ntihagire ikintu na kimwe bakora mu rugo kerekana ko bashaka ko umugabo abegera. Bagera mu buriri ntiberekere umugabo bakihera umwana ibere ubundi bakigonera nk'aho nta mugabo bagira. Akenshi usanga n'umugabo nta mbaraga afite zo guhatira umugore ibintu asa n'udashaka.
3.Umugabo wanjye nta handi yakura igituba usibye kuri jye, bityo amaherezo ni jye azareba nabishaka.
Hari abagore biremereza, wamukoraho ntaze vuba, akabanza kwiraza i Nyanza agira ngo winginge. Hari n'ukuka inabi ngo "mvaho ndiruhiye" cyangwa ngo "ntabyo nshaka." Icyo gihe courage y'umugabo ihita ibura. Nubwo yaba yari yashyutswe yiteguye guswera imboro ihita igwa. Ngira ngo uyu mugani urawuzi "Ijambo ribi rivana imboro mu gituba." Ubwo rero nubwo noneho wahindukira imboro ye ukayitera inkingi ntiyahagarara mba nkwambuye! Aba yazinutswe. Nta kintu kibi nk'umugabo wazinutswe! Ibitekerezo byinshi bimuzenguruka mu mutwe kandi nta wamenya icyo byabyara. Abagabo burya bazi ubwenge si ibigoryi nk'uko abagore bamwe bakeka. K'umugabo washyutswe kwikinisha no gusohora biba hafi, gusuzugura umugabo bishobora kumusunikira mu kwikinisha ku buryo yumva biryoshye kurusha igituba cyawe-byamurambira akagihigira hanze y'urugo!
4.Incyuro
Abagore benshi bafite akamenyero ko guhoza abagabo ku nkeke kubera amakosa ya kera bakoze (cyane cyane ubusambanyi). Nubwo umugabo yaba yarasabye imbabazi kandi agacika ku ngeso, hari abagore batemera ko umugabo yaretse izo ngeso maze mu mibanire agahora amwibutsa"Yozefina". "Wasanze Yozefina,ntuzi iyo ari!" Ibi na byo byica umutima n'Urukundo afitiye umugore.
5.Gusugura Umugabo.
Hari umugabo wambwiye ko hari igihe umugore afata imboro ye mu ntoki akamugaya agira ati "iyi mboro ni nto, uku si ko nkuzi" umugabo agatangira kwisobanura avuga iby'iminaniro n'amasukari n'ibindi. Kugaya ubugabo bw'umugabo ni ikosa rya rutura rishobora gutuma imibanire yanyu yangirika. Hari n'ukundi usanga muri rusange umugore agaya umugabo mu byo akoze byose, kwaba kugura ikintu,kubaka urugo, gucuruza, kwiga n'ibindi, ugasanga umugore nta na rimwe yifuza kuba hari icyo yashimaho umugabo. Ibi bituma umugabo yumva afite agaciro gake, bityo agatinya umugore kuko aba yumva ubugabo bwe bugabanyutse.
6.Kutitegura Imibonano Mpuzagitsina
Guhuza igitsina ni igihe cyo kwinezeza no kuruhuka. Ni ibintu umugore akwiye kwitegura no guha agaciro kugira ngo birusheho gushimisha. Si byiza umugaboagusoma ngo usange unuka mu kanwa, cyangwa ngo nubumbura amaguru asange hanuka. Hari abagore badategura igituba ku buryo kinuka.
Umugore bashoboraga kumusenda kubera kutiyitaho nk'uko hari n'abasurira umugabo umugabo cyangwa bakamwitumaho! Nagira ngo ngire inama abagore
-icya mbere ugomba kumenya ibyo urya bigutera kugira imyuka myinshi mu nda no gusura bidahagarara. Urugero ugomba kwirinda kunywa amata menshi icyarimwe cyane cyane ikivuguto, ibishyimbo, amamininwa y'ibishyimbo, ibitunguru byinshi, ibirungo, amashu,hari nabo babuza umugati.Muri make buri wese akwiye kumenya ibitajyana n'igifu cye.
-icya kabiri, nta na rimwe ugomba kuryamana n'umugabo utabanje kujya kwituma, byaba ngombwa ukiyina(ukoresheje agapira kabigenewe) kugira ngo umwanda wose ushiremo.
-icya gatatu iyo utameze neza mu nda cg se ufite kiriya kibazo hari position ukwiye kwirinda gukora zituma ushatse gusura cg ushatse kwituma udashobora kwifata, navuga nk'iyo kuryama ugaramye umugabo akajya hejuru, byaba byiza ariko ugiye kureba muganga akakugira inama akaba yaguha n'umuti ukwiye kuko hari ubwo nyine aba ari ikibazo cy'igifu.
8.Kutiyitaho
Abagore benshi bamara gutaha mu nzu bati "uwo nari ndwaje ndamuhuhuye!" Hehe n'agasabune, hehe n'igisokozo, hehe n'akabuye ko kwica amaga-wa mugani wa Christophe Matata. Igihe uri mu rugo imbere y'umugabo wawe, jya witondera ibi:Itunganye wiyiteho ku mubiri. Wambare imyenda igezweho kandi migufi. Umugabo aba ashaka kureba intege, umukondo n'ahandi.Ushobora kwitesha akantu ukagatora, akareba uko wariboye!Ushobora kumufata mu kiganza, cyangwa ukamwegama mu gatuza. Menya ka parfum kawe.Abagabo bakunda umugore uhumura neza. Umugore ni ururabo.
BLOG BIFITANYE ISANO
Uko Umugore Areshya Umugabo
Inkingi Zo Kubaka Urugo Ruhire I
Inkingi Zo Kubaka Urugo Ruhire II
umugabo,umugore,isuku,ururabo,


text:
‘Prix Découvertes’ ni igihembo mbura amagambo yo gusobanura - Yvan Buravan
Mu ijoro ryo kuwa 16 Mata 2019, mu mujyi wa Paris mu Bufaransa, Umuhanzi w’Umunyarwanda Yvan Buravan yakoze igitaramo, ari nacyo yashyikirijwemo igihembo cye, yatsindiye mu mpera z’umwaka wa 2018, igihembo cyitwa ‘Prix Découvertes’ gitangwa na Radiyo y’abafaransa RFI.
Mbere gato y’uko igitaramo gitangira, Yvan Buravan, yaganiriye n’umunyamakuru Juliette Fievet, Umunyamakuru w’imyidagaduro mu gihugu cy’u Bufaransa.
Amubajije ku buryo afata icyo gihembo, Yvan Buravan yavuze ko ari igihembo kidasanzwe kuri we. Yagize ati “Ngerageza gushaka amagambo nakoresha ngo mvuge kuri iki gihembo nkayabura. Ariko nagira ngo mbabwire ko kuri jyewe ari intambwe ikomeye ku mwuga wanjye. Kuva nahabwa iki gehembo, hari byinshi byiza byiyongereye ku muziki wanjye”.
Yvan Buravan, yagiye akora ibitaramo mu bihugu binyuranye bya Afurika aho avuga ko yahigiye byinshi, mu bijyanye no gukora ibitaramo, ndetse no kumenyekanisha umuziki we ku rwego mpuzamahanga.
Kuri iyi nshuro, yagombaga gukorera iki gitaramo mu mujyi wa Paris, mu gihugu gikomokamo igihembo yahawe. Buravan yavuze ko ashimishijwe cyane n’uko indirimbo ze, amarangamutima ye, byambutse imipaka ya Afurika. Yagize ati “Buri muhanzi wese aba yifuza ko ibihangano bye byagera kure. Ndishimye ko nanjye ndenze Afurika, nkaba ntangiriye i Paris, ni amahirwe atabona buri wese”.


text:
“UWAKRISTU WESE AFITE UBUBASHA BWO KUBOHA NO KUBOHORA”
Inyigisho yo kuwa gatatu w’icyumweru cya XIX gisanzwe/ Umwaka C
Amasomo: Ibarura 13,1-2a.26-14,1.26-29.34-35; Matayo 18,15-20
Bavandimwe muri Kristu, Yezu naganze iteka kandi yubahwe na bose. Koko abakuru baravuze bati: “Abagiye inama, Imana irabasanga”. Ijambo ry’imana tuzirikana none riraza rishimangira iyi mvugo y’abakurambere bacu, basuzumye kandi bakareba ibintu binyuranye n’imyifatire y’abantu bagakuramo iyo mpanuro ireba buri cyiciro cy’abantu. Uhereye ku kibondo kugera ku kibando, gushyira hamwe, kujya inama, gukosorana, gusengera hamwe, bironkera umugisha ababigize intego. Uwo mugisha ni uwo Yezu atubwiye ati: “Ibyo muzaba mwaboshye mu nsi byose, bizabohwa no mu ijuru: n’ibyo muzaba mwabohoye mu nsi, bizabohorwa no mu ijuru (…) kandi niba babiri muri mwe… bashyize hamwe ngo bagire icyo basaba, bazagihabwa na Data uri mu ijuru”. Aha byumvikane neza, ni igihe abantu bashyize hamwe bajya inama zubaka, dore ko hari n’abazikora zigamije gucura inkumbi. Uwakirisitu rero we ibirenge bye byihutira ineza, gutabara, guhoza, gufasha no gutera amahoro. Aho ni ho akura bwa bubasha bwo kuboha no kubohora.
Nyamara ubwo bubasha ni ishuri rikomeye ry’amateka ya muntu kuko risaba uwemeye gukurikira Yezu Kirisitu, kumenya kubabarira umuvandimwe we. Hano umuvandimwe uvugwa, si uwo musangiye isano y’amaraso gusa ahubwo ni buri wese mu bo mubana, muhura, mukorana, musengera hamwe, muturanye, mu ijambo rimwe ni umuntu wese utarebye isura, indeshyo n’ ubutunzi, isura n’inkomoko. Ongera uzirikane amagambo Yezu amaze kutubwira: “Umuvandimwe wawe naramuka acumuye, umusange umuhane mwiherereye”. Ibyo yadusabye kubikora mu gihe cyose yatwumva cyangwa ntatwumve, ndetse agerekaho ko bikwiye kubanza kuba mu ibanga muri mwenyine, nyuma ukiyambaza inshuti, yananirana ugashaka umuryango cyangwa ikoraniro, kugira ngo murebe uko mwakwarura ubuzima bwe mu mazi abira. Niyumva azakira nababana kabutindi ntiyumve ni we uzaba yizize, uwo azirengera ingorane zizamubaho. Kuko muzaba mwaramubohoye akanga akababera gica. Aha rero huzuzwa rya jambo ngo: Ineza iratinda ntihera kandi n’inabi ukoze amaherezo aho uzanyura hose muzahura.
Iri somo Yezu aduhaye none, dukwiye kurizirikana twitonze ndetse rikatubera impamvu yo guca bugufi, tukisuzuma uko tubayeho. Kubera iki? Kuko byoroshye kubona inenge, amafuti, ibyaha bikorwa n’abandi ariko twe ntitubashe kwisuzuma ngo twikebuke tutihenze, tukareba niba natwe turi ba miseke igoroye. Uzasanga tugira tuti, aha ndavuga uko umuntu akunze kwibona: njye sinivanga mu bitandeba, singira amagambo, siniba, sinica, sinsambana, nta shyari ngira, mbese umuntu akireba akigosora agasanga nta rukumbi yigiramo, ugasanga ni ihoho arasa na bike. Nyamara yagera kuri mugenzi we agasya atanzitse akamuvuga uko ashatse, ndetse bikarangira amuciriyeho iteka, ubuzima akabukurunga mu mukungugu ngo kuko uwo nta muntu umurimo. Yooooo, imitekerereze n’imigenzereze nk’iyo ni ukureba bugufi ni ukwibeshya aka wa mugani ngo: “Nta mwiza wabuze inenge na Nyirahuku igira amabinga kandi ngo ugushungura ntakuburamo inkumbi”. Yezu rero, yashatse kutwereka uburyo nyabwo bwo kwitwara mu buzima. Nta bundi ni uko uwakosheje si Umwanzi kandi si n’umugome wo gucirwaho iteka. Ahubwo ni umuvandimwe wo kubabarira, wo kwerekwa inzira ikwiye, uhereye mu kumuhana mu ibanga, byanze ugashaka undi akabigufashamo, bidakunze umuryango cyangwa ikoraniro rigatabara. Ngiyo inzira ikwiye mu rugamba rwo gufatanya gushakashaka kunyura Imana turi hamwe nk’abavandimwe.
Indi nama yezu yatubwiye ni ugushyira hamwe mu gusenga, mu kwambaza Imana tuyisaba ngo itube hafi. Gushyira hamwe ntako bisa mu cyiza no mu isengesho ni kimwe. Nta gucika intege ngo mbese kuki mu rugo, muri remezo yacu, muri Santarali yacu cyangwa Paruwasi yacu usanga bamwe badasenga cyangwa se hakaba abacibwa intege no gusenga iyo abona abo bari kumwe bitabafasheho. Yezu yatwibukije ikintu gikomeye ko aho babiri cyangwa batatu bateraniye mu izina rye, aba ari rwagati muri bo. Igihe rero dusenga tujye twibuka ko tutari twenyine ko Yezu aba ari kumwe natwe, icyo gihe mu guhuza umutima dusaba: twaba twisabira cyangwa dusabira abandi Data uri mu ijuru azumva isengesho ryacu.
Isengesho rinyura Imana kandi ikariha umugisha, ni irizirikana bose, cyane umuvandimwe waguye mu cyaha, mu kibi, mu buhemu, mu bugambanyi kugira ngo agaruke mu nzira iboneye. Ni irisabira uri mu nzira nziza kutayiteshuka ngo yohoke mu byo Imana yanga urunuka, ari byo urwango, ubugome ubwo ari bwo bwose, ishyari n’urugomo rwitwaje amabako cyangwa ububasha n’ubushobozi umuntu afite. Ni irisaba ko amahoro, ubutabera, ibyishimo, ineza, ukuri, ubuntu n’ubumuntu biganza mu isi ya Nyagasani .
Kujya inama, gushyira hamwe, gutabara, gukosora no guhana umuvandimwe, hari ikindi bisaba: Ni uguhorana amizero muri Yezu. Kudaterwa ubwoba n’ibihita mu isi, zaba intambara, ibyago, inzara, ubuhemu bunyuranye. Ngo bibe byakugamburuza mu gukora icyiza. Bisaba guhorana umutima uharanira icyiza, igikwiye, ikibonye wizeye ko Imana muri kumwe izagufasha kandi ikakurinda kugwa mu mutego wa sekibi ari we sekinyoma, isoko y’icyitwa icyaha gikurura muntu kimujyana mu bwihebe rushyira urupfu nk’uko twabyumvise mu isomo rya mbere, aho umuryango wa Isiraheli wijujutiye Imana na Musa bavuga ko icyari kuba cyiza ari ukuba baraguye mu bucakara mu Misiri. Mwibuke ko bari barabonye ikuzo n’ikiganza cy’Imana uburyo cyabarokoye umunyamaboko n’umunyabubasha Farawo ariko bikarangira bateye umujinya Uhoraho wabarokoye mu bikomeye.
Bavandimwe dusabirane kumenya gufatanya, duharanira icyiza, twese tuhore twibuka ko turi abana b’umubyeyi umwe ari we Data uri mu ijuru, duharanire kumushimisha mu byo dukora twirinda ko hari umuvandimwe wacu wakorama ngo atwarwe na nyakibi turebera. Mu maso y’abantu birasa n’inzozi ariko mu maso y’Uhoraho ibyo ni nk’ubufindo. Twe dukore ibyo dusabwa, ibi ndi Imana izirwariza. Amina
Padiri Anselme Musafiri.


text:
Inyigisho yo ku cyumweru cya V cy’ Igisibo/B, 21/03/2021
“NAWE SE WABA URI MUBASHAKA KUBONA YEZU?”
Amasomo: Yer 31, 31-34; Heb 5,7-9; Yh 12,20-33.
Yezu naganze iteka.
Bavandimwe, mu rugendo rwacu hamwe na Yezu rugana kuri Pasika, turagenda twegera Icyumweru Gitagatifu, kizadufasha gutegura uwo munsi uhatse indi yose duhimbaza. Imana nidukomereza ubuzima, ku cyumweru gitaha, tuzahimbaza Yezu yakirwa i Yeruzalemu nk’Umwami, ari cyo cyumweru twita icya Mashami. Muri uru rugendo rero rwo kwigomwa no kwisubiraho, nta kindi Yezu adusaba uretse kunoza umubano wacu n’Imana twihatira kuganira no gusabana mu isengesho, kandi tukanagura umubano wacu n’abandi, twihatira kubakunda nk’uko natwe Imana idukunda, tukirinda icyabatera kuyitera umugongo.
Iyi minsi rero y’igisibo dushigaje yari ikwiye kutubera, umwanya mwiza wo gushaka uko twabona kandi tugasabana na Yezu Umucunguzi wacu. Tukamubona mu Bumuntu bwe no mu Bumana bwe.
Kugira ngo tubashe kumubona kandi dusabane na we, ni ngombwa kuzirikana inzira ubwe yanyuzemo, ari yo y’ububabare duhimbaza ku wa Gatanu Mutagatifu. Kuri uyu munsi twibuka Yezu, areka byose, ni uko akishyira mu biganza bya Se wamutumye, kugira ngo huzuzwe umugambi Imana yari ifite ku bantu yiremeye, ngo tubohorwe ku ngoyi y’icyaha n’urupfu. Ibyo yabikoze yemera kubabazwa ku buryo bwose kandi akabambwa ku musaraba.
Yezu muri urwo rugendo rugana Karuvaliyo, ahura n’abantu batwibutsa ko mu miruho n’imibabaro, tutagomba kugira ubwoba no kwiheba kuko Imana izagenda iduha abadukomeza, nuko natwe aho bibaye ngombwa tugakomeza abandi mu kwemera kugira ngo umukiro we utatunyura mu myanya y’intoki.
Twavuga Veronika, utaratinye abasirikari n’abakuru b’umuryango, ni uko akamugirira impuhwe akamuha igitambaro ngo yihanagure, mu maso inkora y’amaraso yari yahindanyije uruhanga rwe rutagatifu. Kandi mu rukundo n’impuhwe, Yezu ubwe, asezeranya ihirwe ry’Imana igisambo cyamuhatsweho igihe giteruye kikamubwira kiti: “Yezu uranyibuke, igihe uzazira kwima Ingoma yawe”. Ntitwareka kandi kwibutsa ubwiyumanganye bwaranze Yezu, imbere y’abagira nabi n’abashungerezi aho kubifuriza inabi akabasabira kubabarirwa ibyo bamukoreye, nuko ibyo byose bigatera umutware w’abasirikare guhamya mu ijwi riranguruye ati: “Koko uriya muntu yari intungane” (Lk 23, 47).
Koko rero ntagushikanya, ubuzima bwa Yezu usanga bwarakoze ku mutima imbaga itabarika, bigatuma umubonye adasigara uko yari asanzwe, ndetse n’abamubambishije ni uko babonaga, ko ubutungane bwe bubacira urubanza. Ariko igikomeye gutambutsa ibindi, ni uko abishi be igihe bibwiraga ko umugambi wabo bawunogeje, ibye bikaba birangiye, yakoze igikomeye yizura mu bapfuye, bityo yerekana ko ari umugenga wa byose. Yezu rero ni muzima, gusa twirinde kumushakira aho atari.
Dukwiye rero kwibaza muri iyi minsi dusigaranye: Ese koko turashaka kubona Yezu? Dufite igihe cyo kumutega amatwi mu Ijambo atugezaho buri munsi? Nta kindi we adusaba uretse kwemera kugumana na we, tugasabana akatubwira icyo atwifuzaho.
Icyifuzo cye rero nta kindi ni ukugirana natwe Isezerano rishya, ari ryo: kwigiramo urukundo ruzira uburyarya. Nk’uko umuhanuzi Yeremiya yabitubwiye agira ati: “Amategeko yanjye nzayabacengezamo, nyabandike mu mutima, bityo mbabere Imana na bo bambere umuryango”.
Bavandimwe iryo sezerano ry’urukundo ruzira uburyarya, hari ikintu gikomeye ryibyutsa umuntu wese ushaka kubaho binyuze Imana kandi na we bikamubyarira umugisha n’amahoro. Icyo kintu si ikindi, ni uko burya iyo utifitemo urukundo uba warapfuye uhagaze.
Tuzi neza ko iyo umuntu amaze imyaka myinshi ku isi tuvuga ko ashaje, ndetse ko iminsi ye yo kuyivaho asa nuyibara uko rirenze cyangwa rirashe. Nyamara burya kwiburamo urukundo bishajisha umuntu kuruta imyaka amaze, nuko yanava ku isi ntagire icyo bamwibukiraho, ubuzima bwe bukamera nk’igiti cyaremewe kwera imbuto, ariko cyo kikarangwa n’amababi gusa, kuzageza gitemwe kuko ari nta mumaro gifite.
Mu gihe uwifitemo ingabire y’urukundo we, yaba ari muzima cyangwa yarapfuye, ibikorwa byiza yakoze bibera abe n’abamumenye ndetse n’abataramumenye impamvu yo kwera imbuto zihoraho. Nk’uko igiti cyiza cyera imbuto nziza kandi na zo zikazarumbuka izindi nziza. Mu buzima bwacu rero turasabwa guharanira kwiranduramo umutima mubi, kwihugiraho no kwigira ntibindeba, kuko ntacyo byungura ubikoze maze tukarangwa no guhorana ingabire yo gukunda Imana n’abayo.
Mutagatifu Yohani w’Umusaraba, ni we wateruye yibutsa abo mu gihe cye, ndetse n’abazaza nyuma ye ati: “Igihe tuzahingukira imbere y’ubutabera n’ubwiza bw’Imana, nta kindi tuzabazwa uretse urukundo rwaranze imibereho yacu”.
Mu gutegura Pasika ya Kristu, itwibutsa kuva mu mwijima tukerekeza mu rumuri, tukava mu rwango tukarangwa n’urukundo, buri wese akwiye kwisuzuma akareba uko abayeho hamwe n’abo bari kumwe. Dore ko aho dutuye, tunyura cyangwa dukora, tuhasanga abarushye n’abaremerewe: barimo abarwayi n’abamugaye b’ingeri zose, imfubyi n’abapfakazi, imfungwa n’abarengana, abicwa n’ababurirwa irengero, tutibagiwe n’abagira nabi. Ese imbere yaba bantu nk’uwamenye Yezu akansaba kwigiramo urukundo, mbereka nte ko Imana ibakunda?
Ese amagambo mvuga, ibikorwa nkora n’uko nitwara mu buzima, bibafasha kubona Yezu ko ari muzima? Ese bibafasha mu kwemera, mu kwizera no mu rukundo, kabone n’ubwo isi yuzuyemo ibiturushya n’ibitubabaza? Ese bibafasha kumenya ko Imana ari urukundo kandi ikaba ari yo ifite ijambo rya nyuma, ku buzima bwa muntu?
Ubwo rero dufite amahirwe yo guhura na Yezu buri cyumweru, igihe twumva kandi tukazirikana Ijambo rye, kandi tugasangira isakaramentu ry’urukundo rwe, duhabwa umubiri n’amaraso bye ngo bitubere ifunguro ritunga roho zacu, kandi rikaduha kuronka imbaraga, urumuri, ukuri n’ishyaka bidufasha kwigiramo urukundo rurenga isano y’amaraso, ururimi, igihugu n’ubwoko. Ni ngombwa kubisaba nk’uko Zaburi yabitwibukije: “Mana yanjye ndemamo umutima usukuye, maze umvugururemo ibitekerezo biboneye” (Zab, 50,12).
Iryo sengesho rya Zaburi rikwiye kuba irya buri wese, tugatabaza Imana kugira ngo, uwo mutima usukuye dusaba guhabwa, ube udutoza gufasha abo tubana, abo dusanze n’abadusanga kubasha kwegera no kubona Yezu.
None rero Nyagasani turagutakambiye, ngo uhumure amaso yacu y’umutima n’ay’umubiri, tubashe kumenya buri gihe icyo dukorera abavandimwe bacu bakeneye, nuko twese hamwe tubashe kukubona no kukurangamira wowe, Inzira Ukuri n’Ubugingo. Amina
Padiri Anselimi Musafiri


text:
Ubukungu
Mu Mezi Atandatu CIMERWA Yungutse Bwikube Gatanu
Ikigo gikora Sima kitwa CIMERWA cyatangarije Taarifa ko mu mezi atandatu cyungutse bwikube gatanu ugereranyije n’uko byari bimeze mu mezi atandatu y’umwaka ushize. Urwunguko rwa CIMERWA uyu mwaka rungana na Miliyari Frw5.5.
Ku rundi ruhande, iki kigo kivuga ko cyungutse ku kigero cya 45% ugereranyije n’uko byari mu mwaka wa 2021.
Hashize ibyumweru bibiri iki kigo gisohoye raporo ivuga uko urwunguko rwacyo rwagenze.
Taarifa yabajije umuyobozi wa CIMERWA umuvuno bakoresheje ngo bagere kuri uriya musaruro.
Bwana Albert Sigei avuga ko byagezweho binyuze mu gukoresha neza amafaranga, birinda gutagaguza imbaraga ariko nanone abakozi bakitabwaho kugira ngo badasonza cyangwa bakarwara bikagira ingaruka ku kigo.
Taarifa: Nimutubwire uko urwunguko rwanyu rwagenze
Igisubizo: Urwunguko rwacu rwageze kuri 45% ugereranyije n’uko byagenze umwaka ushize kandi ndakumenyesha ko inyungu zikubye inshuro eshanu. Inyungu yacu yageze Miliyari Frw 5.2
Iyo uhuje inyungu twabonye yose muri uyu mwaka wose ukayibara udakuyemo inyungu, usanga twarinjije Miliyari Frw 9.4, akaba yariyongereye ugereranyije n’uko byagenze umwaka ushize kuko ho twabonye Miliyari Frw1.9.
Ijambo ryabwiye abakiliya bacu ntitwaritezutesho.
Taarifa: Mubikesha ayahe mayeri?
Igisubizo: Icyo navuga mbere na mbere ni uko dufite ikigo gikora mu buryo buboneye. Ibyacu byose biri ku murongo. Twashyizeho uburyo bufatika bwo kurinda ko abakozi bacu bazahazwa na COVID-19 . Ikindi navuga ni uko twakoze uko dushoboye kugira ngo abadukesha ibi twagezeho ni ukuvuga abakozi, batazahazwa n’ingaruka z’ibibazo biri ku isi harimo n’intambara yo muri Ukrane yashojwe n’u Burusiya.
Twaje gusanga burya mu bumenyi bwacu harimo ubushobozi bwo kubyaza umusaruro ibibazo bituruka hirya no hino ku isi.
Ntabwo duheranwa n’ibibazo ahubwo dukora k’uburyo bitubera uburyo bwo gutera intambwe.
Ingingo ya kabiri yatumye tugera kuri uyu musaruro ni uko abakozi b’iwacu bakorera hamwe. Kubaka itsinda ry’abakozi bashoboye ni ingenzi kugira ngo bagere ku byo biyemeje.
Ntitujya dutezuka ku ntego kandi ibi bituma tugera kuri byinshi.
Dukora nk’urutare, ibyo twita JABALI.
Twirinda ko mu mikorere yacu hazamo urujijo, ugasanga ibintu bikorwa ariko utabona aho bigana, bigateza vurugu vurugu mu mitwe n’imikorere y’abakozi
Ku mwanya wa gatatu hazaho gukurikirana niba ibyo twiyemeje gukora bikorwa koko.
Ibitekerezo byiza no kugira umurongo ni ingenzi ariko ikibihatse ni ukugeba niba ibyo twemeje koko byarakozwe neza kandi ku gihe twemeranyije.
Aha ndaguha urugero rw’uko guhera mu mezi atandatu yarangiye Taliki 30, Werurwe, 2022 twakoze uko dushoboye kugira ngo uruganda rwacu rukomeze gutanga umusaruro kandi ufatika.
Ndakumenyesha kandi ko imikorere yo mu Rwanda n’umwuka wa Politiki w’aho biri mu bintu byatumye dukora twisanzuye, mu buryo bukurikije amategeko kandi ntakubeshye twarungutse, turasora, ibintu bigenda neza.
Ndashima kandi ko Leta y’u Rwanda yashyizeho uburyo bwo gufasha ibigo kongera kuzanzamuka kugira
ngo bidazahazwa n’ingaruka za COVID-19 n’ibibazo isi irimo muri iki gihe.
Imishinga minini u Rwanda rwashoyemo amafaranga yatumye CIMERWA ibona isoko, iragurisha irunguka.
Iyo mishinga irimo uw’ikibuga cy’indege cya Bugesera n’indi migari.
Taarifa: Ibyo mutubwiye byagize uruhe ruhare mu kuzamura umusaruro?
Igisubizo: Uruhare byagize mu kuzamura umusaruro ugaragarira mu mibare dufite. Imikorere twavuze haruguru yatumye nta kintu kidindira mu byo twakoraga kandi bigaragara mu musaruro twagize. Abakozi bacu ni abo gushimirwa kuko bakoze batikoresheje kandi buri wese agaharanira kuzuza inshingano ze, atavundiye mugenzi we.
Ikindi ni uko n’umusaruro twohereza hanze wiyongereye ku kigero kirenga 60% ugereranyije n’uko byagenze umwaka ushize.
Taarifa: Iyo umuntu abateze amatwi, yumva ko mufite icyizere cy’uko no mu mezi ari imbere ibintu bizaba byiza!
Igisubizo: Icyo nshaka kuvuga hano ni uko twiyemeje gukora uko dushoboye ntitudindire mu kazi kacu uko ibintu byaba bigoranye kose. Tuzakomeza gukora kandi ndakwizeza ko ibyacu bizagenda neza kuko uretse n’inyungu dufite, dufite n’amahirwe yo gukorera mu gihugu gishaka ko business zitera imbere.
Dufite umugambi w’uko Sima yose u Rwanda ruzakenera ruzayibona ndetse tugasagurira n’amasoko yo hanze.
Ndakumenyesha ko isoko ry’u Rwanda muri iki gihe ribona sima ingana na Toni 900,000 ni ukuvuga ko ingana n’ibilo 65 bya Sima ku muntu kandi mu mwaka.
Iyi mibare yerekana ko iki gihugu gikeneye Sima ihagije kandi si cyo cyonyine kuko no mu Karere u Rwanda ruherereyemo n’aho barayishaka.
Taarifa: Mu mibare yanyu mwaba muteganya kuzongera amafaranga mwashoye ku isoko ry’imigabane? Abantu muri iki gihe imifuka yarumye.
Igisubizo: Ingaruka za COVID-19 n’uburyo ibintu byifashe muri iki gihe byagize ingaruka kuri buri wese mu batuye isi, yaba ari umuntu ku giti cye cyangwa ibigo. Ikindi cyagaragaye ni uko kuri iyi si nta mugabo umwe.
Ikibazo kibaye iwawe kingiraho ingaruka, ibiri mu gihugu kimwe bikagira ingaruka ku biri mu kindi gutyo gutyo.
Mu magambo avunaguye, ndemeza ko natwe twagizweho ingaruka n’ibyabaye ku isi kandi ni mu gihe kuko turi mu gihugu, nacyo kibaka ku mugabane nawo ukaba ku isi.
Ejo bundi muherutse kubona ko n’ibiciro bya Essence byazamutse.
Twasanze ari ngombwa ko dufata ingamba kugira ngo dufashe abaturage bacu kudahungabanywa n’izamuka ry’ibiciro kandi natwe dukenera ibikomoka kuri petelori mu kazi kacu.
Dufite kandi intego y’uko abatuye u Rwanda bagomba guhabwa sima ihagije ubundi tugasagurira n’amasoko.
N’ubwo ibintu bitameze neza muri rusange, icyo navuga ni uko nka CIMERWA tuzakomeza gukora uko dushoboye kugira ngo inyungu iboneke, duhembe abakozi bacu, duha abaturage Sima bashaka, inyungu yacu iboneke.
Wibuke ko imibare yacu yerekana ko tudahagaze nabi. Ibi rero ni umusingi wo gukomeza kubakira ho.
Taarifa: Ni uwuhe mugambi CIMERWA ifite ngo ikomeze kugurisha sima mu bihugu bituranye nayo kandi nabyo bikora sima?
Igisubizo: Mu nganda nk’izi zacu, hari icyo bita isoko ryikora. Bivuze ko ubusanzwe iyo abaguzi bakeneye sima cyangwa ikindi kintu, ibibazo bya Politiki ntibitindwaho ahubwo abafite ibyo bakeneye barabihaha hatitawe ku kindi icyo ari cyo cyose.
Erega n’Abanyarwanda baciye umugani ngo ‘Akeza karigura’.
Ikibazo kivuka mu nganda nk’izi zacu ni ikiguzi cy’ibikoresho bikenerwa kugira ngo sima ikorwe. Twe nk’u Rwanda dufite amahirwe kuri iyi ngingo kubera ko CIMERWA iri mu gace kabamo amabuye ahagije adufasha mu kazi kacu.
Abo duhurira kuri iri soko, bo bashobora kuba batabona ayo mahirwe. Erega igihe kirageze ngo Abanyarwanda bagere ku isoko mpuzamahanga bahajyane ibyo bakora kandi bihangane ndetse bigurwe.
Tugomba gutekereza ibintu bihanitse!
Ikibazo: Ko COVID -19 isa n’iri kugenza amaguru make, ni he muteganya gukomeza gushora?
Igisubizo: Dufite imigambi ifatika kandi irambye yo guharanira ko imiyoborere y’ikigo cyacu igera ku ntego kandi abakozi bacu bakagira ubuzima bwiza n’abafatanyabikorwa bacu ntibatuvebe. Ibi kandi si iby’ubu kuko na mbere ya COVID-19 nabwo twari duhagaze bwuma.
Ni urugendo tudateganya guhagarika.


text:
Isomo rya 1: 1 Yohani 2,18-21
Bana banjye, isaha ya nyuma yageze. Mwigeze kumva bavuga ko Nyamurwanyakristu agiye kuza, none ubu ngubu abarwanya Kristu badutse ari benshi; tumenyeraho dutyo ko isaha ya nyuma igeze. Abo bantu badukomotsemo, ariko ntibari abacu, kuko iyo bajya kuba abacu, baba baragumanye natwe. Nyamara byari ngombwa kugaragaza ko bose uko bangana batari abacu. Mwebweho, Yezu w’Intungane yabasigishije Roho Mutagatifu, bituma mwese mugera ku bumenyi. Nuko rero sinabandikiye ko mutazi ukuri, ahubwo nabandikiye ko mukuzi, kandi ko nta cyitwa ikinyoma gikomoka ku kuri. Ni nde mubeshyi, atari uhakana ko Yezu ari Kristu? Nguwo Nyamurwanyakristu, uhakana Imana Data, na Mwana. Umuntu wese uhakana Mwana, ntaba ari kumwe n’Imana Data; naho uhamya Mwana, aba ari kumwe n’Imana Data.
Zaburi ya 95 (96), l-2a, 11-12a, 12b-13a
R/ Ijuru niryishime, kandi isi nihimbarwe
Nimuririmbire Uhoraho indirimbo nshya,
isi yose niririmbire Uhoraho!
Nimuririmbire Uhoraho, musingize izina rye.
Ijuru niryishime kandi isi nihimbarwe!
Inyanja niyorome, n’ibiyirimo byose!
lmisozi nisabagire kimwe n’ibiyisesuyeho byose.
Ibiti byose by’ishyamba nibivugirize impundu icyarimwe,
mu maso y’Uhoraho kuko aje,
kuko aje gutegeka isi.
Ivanjili ya Mutagatifu Yohani 1,1-18
Mu ntangiriro ya byose Jambo yariho, kandi Jambo yabanaga n’Imana, kandi Jambo akaba Imana. Ubwe mu ntangiriro yabanaga n’Imana. Ni we ibintu byose bikesha kubaho, nta n’ikiremwa na kimwe cyabayeho bitamuturutseho. Yari asanzwe yifitemo ubugingo, kandi ubwo bugingo bukaba urumuri rw’abantu. Nuko urumuri rumurika mu mwijima, ariko umwijima wanga kurwakira. Habayeho rero umuntu woherejwe n’Imana, izina rye rikaba Yohani. Yazanywe no kuba umugabo wo guhamya iby’urwo rumuri, kugira ngo bose bamukeshe kwemera. Si we wari urumuri, ahubwo yari umugabo uhamya iby’urwo rumuri. Jambo ni we wari urumuri nyakuri, rumurikira umuntu wese uza kuri iyi si. Yari mu isi, kandi isi yabayeho ku bwe, ariko isi irarenga ntiyamumenya. Yaje mu bye, ariko abe ntibamwakira. Nyamara abamwakiriye bose, yabahaye ububasha bwo guhinduka abana b’Imana, abo ni abemera Izina rye. Ntibavutse ku bw’amaraso cyangwa ku bushake bw’umubiri, cyangwa se ku bushake bw’umuntu, ahubwo bavutse ku bw’Imana. Nuko Jambo yigira umuntu maze abana natwe, kandi twibonera ikuzo rye, ikuzo Umwana w’ikinege akomora kuri Se, akaba asendereye ubuntu n’ukuri. Yohani yabaye umugabo wo guhamya ibimwerekeyeho, maze arangurura ijwi avuga ati «Nguyu Uwo navuze nti ‘Uje ankurikiye, aranduta, kuko yariho mbere yanjye.’» Kandi twese twahawe ku busendere bwe, tugirirwa ubuntu bugeretse ku bundi. Uko Amategeko yatanzwe anyuze kuri Musa, ni na ko ubuntu n’ukuri byatugejejweho binyujijwe kuri Yezu Kristu. Nta wigeze abona Imana na rimwe; Umwana w’ikinege uba muri Se, ni We wayimenyekanishije.


text:
IBIRENGE BY’UZANYE INKURU NZIZA NI BYIZA KU MISOZI
IBICE BYO GUSOMA: Zaburi ya 110; Yesaya 52:7-15; Abaheburayo 7:11-28
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Ubutumwa bw’uyu munsi bufite umutwe ugira uti: “Ibirenge by’uzanye inkuru nziza ni byiza ku misozi”. Turibanda ku murongo wa 7 w’igice cya 52 mu gitabo cy’umuhanuzi Yesaya ahagira hati: “Erega ibirenge by’uzanye inkuru nziza ni byiza ku misozi, akamamaza iby’amahoro akazana inkuru z’ibyiza, akamamaza iby’agakiza akabwira i Siyoni ati ‘Imana yawe iri ku ngoma!’”
Muri iki gihe, usanga mu makuru abantu bumva amenshi aba ari mabi. Iyo abantu bafunguye radiyo bumva amakuru ateye ubwoba ahereranye n’indwara z’ibyorezo ziyogoza isi yose. Ubu mu Rwanda nta munsi n’umwe washira tutumvise amakuru y’abantu bashya banduye Covid cg abo yishe. Akenshi iyo turebye amakuru kuri televiziyo tubona amashusho tudashobora kuzigera twibagirwa y’abana bishwe n’inzara; amakuru ahereranye n’ibisasu byaturitse bigasenya amazu cg bigahitana abantu b’inzirakarengane batagira ingano; etc. Mu by’ukuri, buri munsi haba ibintu biteye ubwoba; ishusho y’iyi si iragenda ihinduka mbi cyane (1 Abakor 7:31).
Hirya y’inkuru mbi abantu bumva mu binyamakuru; ku ma radiyo, televiziyo, telefone, ku mbuga nkoranyambaga n’ahandi; bakeneye kumva inkuru nziza. None se muri iyi si y’ibibazo, hari aho umuntu ashobora kubona amakuru meza? Muri Bibiliya harimo ubutumwa bwiza Imana yoherereje abantu bose (Mat 4:23; 9:35; 11:5; 26:13; Mar 1:14-15; 14.9 Luk 3:18; 4:43; 7:22; Ibyak 8:12; 8:25; etc). Mu Isezerano Rishya, ijambo ryakoreshejwe mu kuvuga ko inkuru za Yesu Kristo ari ubutumwa bwiza rikomoka ku ijambo ry’Ikigiriki “euangelion”, risobanura “inkuru nziza”.
Nyamara abanditse Isezerano Rishya si bo bahimbye ijambo “ubutumwa bwiza”; ahubwo barivanye ku bahanuzi bo mu Isezerano rya Kera. Abo bahanuzi bakoreshaga ijambo rw’igiheburayo “basar-(בָּשַׂר)” risobanura “inkuru nziza” cyangwa “inkuru y’umunezero”. Muri rusange Inkuru Nziza abahanuzi bo mu Isezerano rya Kera bamenyeshaga abantu yari iyo kurangira k’ubunyage no kugaruka mu gihugu k’ubwoko bw’Imana kwari kwegereje. (Yes 52:5-7) Umuhanuzi Yesaya yakoresheje amagambo meza cyane avuga iby’ubwo butumwa bwiza, agira ati: “erega ibirenge by’uzanye inkuru nziza ni byiza ku misozi, akamamaza iby’amahoro akazana inkuru z’ibyiza, akamamaza iby’agakiza akabwira i Siyoni ati ‘Imana yawe iri ku ngoma!’” (Yes 52:7) Muri uyu murongo amagambo agira ati “Imana yawe iri ku ngoma” atwibutsa ubutumwa tugomba gutangaza; ni ukuvuga ubutumwa bwiza bw’Ubwami bw’Imana (Mar 13:10). Uyu murongo kandi uhishura ibintu byiza bikubiye mu butumwa tubwiriza ari byo: “agakiza,” “inkuru nziza,” “amahoro,” n’“ibyiza.”
Duhereye kuri ibi bisobanuro, dushobora kumva impamvu ubutumwa bwa Yesu ari “ubutumwa bwiza”. Yesu yavanye abantu mu bunyage. Ibi yabishimangiye igihe yiyerekezagaho amagambo yo muri Yesaya 61:1-2 agira ati: “Umwuka w’ Uwiteka uri muri jye. Ni cyo cyatumye ansigira kugira ngo mbwirize abakene ubutumwa bwiza. Yantumye kumenyesha imbohe ko zibohorwa, n’impumyi ko zihumuka, no kumenyesha abantu iby’umwaka Umwami agiriyemo imbabazi”. (Luk 4:18-19) Yesu Kristo ni we watangaje ubutumwa bw’amahoro. Igihe yari ku isi, yabwirije ubutumwa bwiza bw’ubwami bw’Imana. (Mat 9:35). Umugambi w’ubwami bw’Imana ni ugutsembaho indwara, inzara, ubugizi bwa nabi, intambara no gukandamizwa uko ari ko kose nk’uko bivugwa muri Zaburi ya 46:10 n’iya 72:12 ahagira hati: “Nimuze murebe imirimo y’Uwiteka, akuraho intambara kugeza ku mpera y’isi, avunagura imiheto, amacumu ayacamo kabiri, amagare ayatwikisha umuriro. Kuko azakiza umukene ubwo azataka, n’umunyamubabaro utagira gitabara. Azacungura ubugingo bwabo, abukize agahato n’urugomo, kandi amaraso yabo azaba ay’igiciro cyinshi imbere ye.” Umugambi w’Imana ni ukuzana ubwami bwayo hano mu isi kugira ngo abantu bagire ubuzima bwuzuye-iyo ni inkuru nziza buri muntu wese akeneye kumva.
Umuhanuzi Yesaya avuga ibyo kugaruka mu gihugu nyuma y’ubunyage yahuje ubutumwa bwiza no kwima ingoma kw’Imana agira ati: « Imana yawe iri ku ngoma » (Yes 52:7) Aya magambo “Imana yawe iri ku ngoma” atangaza ko Imana yanesheje isi. Kuba Imana iri ku ngoma, bisobanuye ko ikomeye; ibiremwa byayo byose bikaba bidashobora kubangamira imigambi yayo: “Uwiteka ari ku ngoma yambaye icyubahiro, Uwiteka arambaye yikenyeje imbaraga…Amajwi y’amazi menshi, umuraba ukomeye w’inyanja, Uwiteka uri hejuru abirusha imbaraga….Kuko Uwiteka ari Imana ikomeye, Ni Umwami ukomeye usumba ibigirwamana byose” (Zab 93:1; 4; Zab 95:3). Koko rero, Uwiteka ni Umwami w’iteka ryose kandi ubutware bwe ni ikirenga.
Ubutware bw’ikirenga bw’Imana ku byaremwe byose yarabugaragaje! Mu maso y’Uwiteka, inyanja itukura yarahunze igihe Imana yayicagamo icyuho ikabonera inzira ubwoko bwayo. (Kuva 14:21-31) Mu kugaragaza imbaraga z’Imana mu buryo nk’ubwo, uruzi rwa Yorodani rwasubijwe inyuma bituma Abisirayeli barwambuka binjira muri Kanani (Yosuwa 3:14-16). Imisozi yiteye hejuru nk’amasekurume y’intama ubwo umusozi Sinayi wacumbaga umwotsi ukanahinda umushyitsi igihe isezerano ry’Amategeko ryatangizwaga (Kuva 19:7-18). Ibi umwanditsi wa Zaburi yabigarutseho igihe yavugaga ati: “Inyanja ibibonye irahunga, Yorodani isubizwa inyuma. Imisozi miremire yitera hejuru nk’amasekurume y’intama, udusozi twitera hejuru nk’abana b’intama.Wa nyanja we, utewe n’iki guhunga? Nawe Yorodani, ushubijwe inyuma n’iki? Namwe misozi miremire, ni iki kibīteresha hejuru nk’amasekurume y’intama? Namwe dusozi, mugakina nk’abana b’intama?” (Zab 114:3-6)
Imana yakoze biriya iracyariho kandi iracyakora. Birashoboka ko umaze igihe wumva inkuru mbi gusa. Uyu munsi ngufitiye inkuru nziza: “Imana yawe iri ku ngoma! Amajwi y’amazi menshi, umuraba ukomeye w’inyanja, Uwiteka uri hejuru abirusha imbaraga.” Uwiteka arusha imbaraga ibigeragezo, uburwayi, ubukene, amakuba n’ibindi bibazo wahura nabyo byose. Nibyo ibigeragezo ntibizabura kuza, ariko mu gihe uhuye nabyo, ujye uhumurizwa no kumenya iri jambo Uwiteka yivugiye ati: “Witinya kuko nagucunguye, naguhamagaye mu izina ryawe uri uwanjye.Nunyura mu mazi nzaba ndi kumwe nawe, nuca no mu migezi ntizagutembana. Nunyura mu muriro ntuzashya, kandi ibirimi byawo ntibizagufata kuko ndi Uwiteka Imana yawe, Uwera wa Isirayeli Umukiza wawe.” (Yes 43:1-3) Amakuru mabi ni menshi; ariko Imana yacu iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’Imana. (2 Kor 1:4) Mbese ibihumuriza by’Imana bikubereye bike, ntibiguhaza? N’amagambo y’ubugwaneza wabwiwe na yo ntiyakunyuze? Rushaho gusenga no gusoma ijambo ry’Imana. Ijambo ry’Imana rifite imbaraga; ryomora imitima; rirahumuriza; ritera imbaraga; ritera amahoro n’ibyishimo; rirunga; muri make, ritanga ubuzima bwuzuye; ni inkuru nziza ku barambiwe kumva inkuru mbi.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Add a comment


text:
WP-T2B nimwe muma santimetero 2 zicapiro ryumuriro.Ifite uburyo bubiri bwa bluetooth, intera yoherejwe irashobora kugera kuri 10m.Ingano ntoya irashobora kubika umwanya hamwe numuvuduko mwinshi wanditse, ubuzima burebure hamwe nubwiza buhebuje. Shyigikira kode nyinshi zirimo 1D & 2D barcode yagiye ikoresha offen mumirimo yawe ya buri munsi.
Ibyingenzi
Shyigikira icapiro ryinshi
Shyigikira imwe & ebyiri D bar-code icapiro
Umuvuduko mwinshi
Ingano nto, kubika umwanya
Kuzuza impapuro byoroshye
Hamwe nuburyo bubiri bwa bluetooth, intera yoherejwe irashobora kugera kuri 10m
Ibyiza byo gukorana na Winpal:
1. Inyungu yibiciro, imikorere yitsinda
2. Umutekano muke, ibyago bike
3. Kurinda isoko
4. Umurongo wuzuye wibicuruzwa
5. Serivise yumwuga ikora neza na serivisi nyuma yo kugurisha
6. 5-7 uburyo bushya bwibicuruzwa ubushakashatsi niterambere buri mwaka
7. Umuco rusange: umunezero, ubuzima, gukura, gushimira
* Ikibazo: NIKI UMURONGO WANYU W'INGENZI?
Igisubizo: Inzobere mu icapiro ryakira, Icapa ryirango, icapiro rya mobile, icapiro rya Bluetooth.
* Ikibazo: NIKI CYEMEZO CY'ICYICIRO CYANYU?
Igisubizo: Garanti yumwaka kubicuruzwa byacu byose.
* IKIBAZO: BITE BIKI BIKURIKIRA?
Igisubizo: munsi ya 0.3%
* IKIBAZO: DUSHOBORA GUTE NIBA BYIZA BYANGIZWE?
Igisubizo: 1% byibice bya FOC byoherezwa hamwe nibicuruzwa.Niba byangiritse, birashobora gusimburwa muburyo butaziguye.
* Ikibazo: AMAGAMBO YANYU YATANZE NIKI?
Igisubizo: AKAZI, FOB cyangwa C&F.
* Ikibazo: NIKI GIHE CYO KUGENDE?
Igisubizo: Mugihe cyo kugura gahunda, hafi iminsi 7 yo kuyobora
* IKIBAZO: NIKI MATEGEKO KUGARAGAZA?
Igisubizo: Mucapyi yubushyuhe bujyanye na ESCPOS.Icapiro ryirango rihuye na TSPL EPL DPL ZPL kwigana.
* Ikibazo: NI GUTE UKURIKIRA UMUNTU W'ibicuruzwa?
Igisubizo: Turi isosiyete ifite ISO9001 kandi ibicuruzwa byacu twabonye CCC, CE, FCC, Rohs, BIS ibyemezo.


text:
Kutita ku mwana kuva agisamwa ni uguhombya umuryango ndetse n’igihugu– MIGEPROF
Minisitiri w’uburinganire n’iterambere ry’umuryango (MIGEPROF), arasaba ababyeyi kwita ku mwana kuva agisamwa, kuko iyo bidakozwe bishobora guhombya umuryango we n’igihugu muri rusange.
Minisitiri Nyirasafari Esperance yabivuze muri gahunda y’ubukangurambaga bugamije kurwanya ikibazo cyo kugwingira n’imirire mibi mu bana bato, bwakorewe mu Karere ka Gakenke ku itariki 04 Ukwakira 2018.
Akarere ka Gakenke ni kamwe mu turere dufite abana benshi bagwingiye, ugendeye ku mibare yavuye mu ibarura rya DHS rigaragaza ku mibereho n’ubuzima bw’Abanyarwanda.
Iryo barura riheruka gukorwa mu mwaka wa 2015, ryagaragaje ko Akarere ka Gakenke kari ku mwanya wa gatandatu mu turere dufite abana benshi bagwingiye, Minisitiri Nyirasafari akavuga ko ababyeyi bakwiye gufata iya mbere mu guhangana n’icyo kibazo, bita ku mwana kuva agisamwa.
Agira ati “Umwana iyo umureze kuva agisamwa ukita ku mugore umutwite ntiyagwingira. Nk’uko ushora mu mushinga ukakubyarira inyungu, umwana na we ugomba kumushyiraho ibishoboka byose kugira ngo azungukire umuryango n’igihugu muri rusange”
Ibarura rya DHS ryari ryagaragaje ko 46% by’abana bari munsi y’imyaka itanu mu Karere ka Gakenke bagwingiye.
Umuyobozi w’ako karere Nzamwita Deogratias avuga ko bafashe ingamba z’uko mu biganiro byose ikibazo cy’imirire mibi kizajya kiganirwaho, ndetse bakanashyira ingufu mu ngo mbonezamikurire, ibikoni by’imidugudu n’izindi gahunda zatuma imirire mibi icika burundu muri Gakenke.
Ati “Mu gihe cya vuba, sinavuga ngo ni mu kwezi cyangwa icyumweru, ariko icyo twiyemeje ni uko nta mwana uzasigara afite imirire mibi mu karere kacu”
Akarere ka Gakenke, ni kamwe mu turere dufite ubutaka bwera cyane, ku buryo nta mpamvu ifatika yatuma abagatuye barwaza indwara ziterwa n’imirire mibi, nk’uko umuyobozi wako abivuga.
Ababyeyi bavuganye na Kigali Today, na bo ntibanyuranya n’umuyobozi wa bo, n’ubwo ku rundi ruhande batabasha gusobanura impamvu hari abakirwaza bwaki n’izindi ndwara zituruka ku mirire mibi.
Gusa ngo bagiye kwikubita agashyi, ababyeyi batwite bajye bafata amafunguro arimo intungamubiri, ndetse n’abana bategurirwe ifunguro ririmo intungamibiri zikenewe zose.
Ubwo bukangurambaga bwarimo abandi bayobozi batandukanye, barimo umuhuzabikorwa wa gahunda y’imbonezamikurire y’abana bato, Dr Anita Asiimwe, ndetse na Minisitiri w’ubuzima Dr Diane Gashumba wasabye abaturage kwita ku bana, bakanitabira serivisi zo kuboneza urubyaro, kuko ari kimwe mu byabarinda izo ndwara z’imirire mibi.


text:
Umugore witwa Nyirakimonyo Gaudence w’imyaka 55 yishwe n’abantu bataramenyekana kugeza ubu mu mudugudu wa Nyamabuye, akagari ka Kibatsi, umurenge wa Rukira, ku mugoroba wo ku wa 4 Gicurasi.
Mu kiganiro n’Imvaho Nshya Umunyamabanga Nshingwabikorwa w’umurenge wa Rukira Ngenda Mathias yatangaje ko Nyakwigendera Nyirakimonyo yishwe akubitswe ikintu kitazwi mu mutwe avuye kucyura amatungo hafi yo murugo rwe ari kumwe n’umukobwa we Uwimana Florence w’imyaka 21 we wabashije kurokoka. Yagize ati “Yari agiye kuzitura ihene aho aba yazishyize hafi y’agashyamba kari hafi yo mu rugo, ajyana n’umukobwa we kuko bwari bwije, bazitura ihene uko bisanzwe noneho mu kugaruka batashye, umwana yari imbere n’ihene mama we ari inyuma, umwana gusa yumvise mama we ataka ati ‘ndapfuye’. Yakomeje agira ati “Uwo muntu uko biri kose yari yateze igico, ni ahantu yari yihishe, ahita amukubita icyo yamukubise ntitwamenya niba ari icyuma niba ari inkoni, umwana ahindukiye abona mama we aguye hasi, aza atabara mama we agiye kumugeraho wa wundi aza amusanga ati ‘ngino nawe nkurangize’.
Umwana yagize ubwoba ariruka aratabaza. Wa muntu yanamwirutseho kuko nabazaga umwana ambwira ako yamwirutseho , umwana amusizeho gato nibwo yasubiye inyuma akubita bwa nyuma yica umuntu” Nyuma y’uko abatuye aka gace batabarije ubuyobozi n’inzego zishinzwe umutekano ngo basanze Nyirakimonyo Gaudence yamaze gupfa, umurambo we uhita ujyanwa gukorerwa isuzumwa mu bitaro bikuru bya Kibungo. Ubuyobozi muri uyu murenge n’inzego zishinzwe umutekano ingabo na polisi mu karere ka Ngoma bagiranye inama n’abaturage bo muri aka gace ku wa 5 Gicurasi babasaba kujya batangira amakuru ku gihe by’umwihariko ku miryango ishobora kuba ifitanye amakimbirane kugira ngo hajye hakumirwa ibyaha mbere y’uko biba.
Umunyamabanga Nshingwabikorwa w’umurenge wa Rukira avuga ko inzego zishinzwe umutekano zikomeje iperereza kugira ngo hatabwe muri yombi abihishe inyuma y’ubu bwicanyi gusa ngo haracyekwako uru rupfu rwaba rwaraturutse ku makimbirane yari mu muryango wa Nyakwigendera. Mu gihe iperereza rigikomeje hatawe muri yombi, abahungu 2 Nyakwigendera Nyirakimonyo Gaudence yari abareye mukase bakaba bafungiwe kuri Sitayiyo ya polisi i Rukira.Src:Imvaho
Yanditswe na Ubwanditsi/Muhabura.rw


text:
« Nitwishimire twese muri Nyagasani,
dukore umunsi w’ibirori byo gusingiza abatagatifu bose
Ari ba Bamalayika bishimiye umunsi mukuru
Bagasingiriza hamwe umwana w’Imana » !
Bavandimwe,
Nyuma yo gusoza amasengesho y’iùminsi 30 dusabira u Rwanda n’Akarere kacu amahoro, hari intwari ziyemeje gukora amasengesho y’iminsi 9 nka Noveni y’Abatagatifu bose hagamijwe gusaba « IMPINDUKA NZIZA mu buyobozi bw’u Rwanda.
Noveni izatangira taliki ya 1/11/2020 isozwe taliki ya 9/11/200
Buri munsi tuzajya dutangira saa 20h ki isaha ya Paris , 21h ku isaha ya Kigali.
Tuzajya tubagezaho gahunda ya buri munsi : amasengesho akoreshwa , icyifuzo dusengera…
Gahunda izajya inyura ku rubuga http://www.leprophete.fr
UMUNSI WA MBERE : 1/11/2020
- Indirimbo : Veni Creator Spiritus
- ICYIFUZO : Gusabira Perezida Paul Kagame
- Amasengesho y’Intangiriro ( Nyiramucyo) :
- Nemera Imana Data
- Dawe uri mu ijuru x3
- Ndakuramutsa Mariya x3
- Isengesho ryo kwicuza ibyaha
- Isengesho ryo kwemera
- Isengesho ryo kwizera
- Isengesho ryo gukunda
- ISOMO
Ibyahishuwe 7, 2-4. 9-14
- Isengesho rya Mutara III RUDAHIGWA atura u Rwanda Kristu Umwami
- Isengesho ryo Kwisunga Kizito MIHIGO
- IBISINGIZO BY’ABATAGATIFU
- DORE LINK y’abifuza kuza kwinjira mu cyumba cya ZOOM :
Participer à la réunion Zoom
https://us02web.zoom.us/j/83392713599?pwd=cTVSZ0t4Y3BuWnN4ZGUyRWRma205Zz09
ID de réunion : 833 9271 3599
Code secret : 307318
AMASENGESHO :
𝗡𝗗𝗘𝗠𝗘𝗥𝗔 𝗜𝗠𝗔𝗡𝗔 𝗗𝗔𝗧𝗔
Nemera Imana Data, Ushobora byose waremye ijuru n’isi. Nemera n’Umwana we w’ikinege, Yezu Kristu Umwami wacu, wasamwe ku bwa Roho Mutagatifu akabyarwa na Bikira Mariya, akababara ku ngoma ya Ponsiyo Pilato, akabambwa ku musaraba agapfa, agahambwa, akamanuka ajya ikuzimu. Umunsi wa gatatu akazuka, akajya mu ijuru akaba yicaye iburyo bw’Imana Data ishobora byose, ni ho azava aje gucira urubanza abazima n’abapfuye. Nemera Roho Mutagatifu, na Kiliziya Gatolika Ntagatifu, n’ubumwe bw’abatagatifujwe, n’uko abanyabyaha babikizwa, n’uko abantu bazazuka bakabaho iteka. 𝗔𝗺𝗶𝗻𝗮
DAWE URI MU IJURU
Dawe uri mu ijuru, izina ryawe ryubahwe
Ingoma yawe yogere hose
Icyo ushaka gikorwe munsi, nk’uko gikorwa mu ijuru
Ifunguro ridutunga uriduhe none
Utubabarire ubicumuro byacu
Nk’uko natwe tubabarira abaducumuyeho
Ntudutererane mubitwoshya, ahubwo udukize icyago.
Amina.
NDAKURAMUTSA MARIYA
Ndakuramutsa Mariya, wuje inema uhorana n’Imana
Wahebuje abagore bose umugisha
Na Yezu umwana wabyaye arasingizwa,
Mariya mutagatifu mubyeyi w’Imana
Urajye udusabira kuri ubu, n’igihe tuzapfira.
Amina.
ISENGESHO RYO KWICUZA IBYAHA
Nyagasani ibyaha nakugiriye byose ndabyanze kuko binteranya nawe bikadutandukanya ari wowe untunga ukandengera iteka, kandi ndabyangira ko byicishije Yezu Kristu Umwana wawe ukunda, Dawe ubinkize sinshaka kubisubira, ndashaka kuba uwawe.
Amen
ISENGESHO RYO KWEMERA
Mana yanjye, ndemera ibyo Kiliziya Gatolika yemera kandi yigisha , kuko yabibwiwe nawe utabasha kuyba no kutuyobya.
Amen
ISENGESHO RYO KWIZERA.
Mana yanjye, nizeye yuko uzagirira Yezu Kristu, ukampa inema zawe munsi , maze ninita ku mategeko yawe ukazambeshaho iteka mu ijuru, nk’uko wabidusezeranije, kandi ukaba utica isezerano ,
Amina.
ISENGESHO RYO GUKUNDA
Mana yanjye, ndagukunda rwose kuko nta we muhwanyije ubwiza, uhebuza byose gukundwa, kandi nkunda abandi uko nikunda ngiriye wowe.
Amen.
IBISINGIZO BY’ABATAGATIFU
____________________
Nyagasani, utubabarire (2)
Kristu, utubabarire (2)
Mariya Mutagatifu , Mubyeyi w’Imana, udusabire.
Mikayeli mutagatifu, udusabire.
Bamalayika b’Imana batagatifu, mudusabire.
Yohani Batisita mutagatifu, udusabire.
Yozefu mutagatifu, udusabire.
Petero na Pawulo batagatifu, mudusabire.
Andereya mutagatifu, udusabire.
Yohani mutagatifu, udusabire.
Mariya Madalena mutagatifu, udusabire.
Sitefano mutagatifu, udusabire.
Inyasi w’Antiyokiya mutagtifu, udusabire.
Anyesi mutagatifu, udusabire.
Peripetuwa na Felisita batagatifu, mudusabire.
Lawurenti mutagatifu, dusabire.
Atanazi mutagatifu, udusabire.
Bazili mutagatifu, udusabire.
Agustini mutagatifu, udusabire.
Maritini mutagatifu, udusabire.
Benedigito mutagatifu, udusabire.
Gerigori mutagatifu, udusabire.
Faransisiko na Dominiko batagatifu, mudusabire.
Gatarina w’i Siyena mutagatifu, udusabire.
Faransisiko Saveri mutagatifu, udusabire.
Tereza w’Avila mutagatifu, udusabire.
Yohani Mariya Viyane mutagatifu, udusabire.
Karoli Lwanga na Bagenzi bawe mwahowe Imana, mudusabire.
Namwe banyafurika bandi batagatifu, mudusabire.
Namwe bakurambere bacu, mwashaje muri abayoboke b’Imana, mudusabire.
Yohani Pawulo II mutagatifu, udusabire.
Tereza w’i Liziye mutagatifu, udusabire.
Dominiko Saviyo mutagatifu, udusabire.
Mariya Goreti mutagatifu, udusabire.
Yozafina Bakita mutagatifu, udusabire.
Bazina bacu batagatifu, mudusabire.
Mwese batagatifu n’abatagatifukazi b’Imana, mudusabire.
Gira impuhwe, Nyagasani, udukize.
Icyago cyose, Nyagasani, ukidukize.
Icyaha cyose, Nyagasani, ukidukize.
Urupfu rwa burundu, Nyagasani, urudukize.
Girira ko wigize umuntu, Nyagasani, udukize.
Girira ko wapfuye, ukazuka, Nyagasani, udukize.
Girira ko wadusakajemo Roho Mutagatifu, Nyagasani, udukize.
Twebwe abanyabyaha, utwumve, turagutakambira.
Gira ibambe, maze uyobore Kiliziya yawe ntagatifu kandi uyikomeze, utwumve, turagutakambira.
Gira ibambe, maze Papa wacu Fransisko n’abandi bose bari mu nzego z’ubusaserdoti nyobozi, ubakomeze mu nzira y’iyobokamana iboneye, utwumve, turagutakambira.
Gira impuhwe, maze natwe ubwacu uduhumurize kandi udukomeze, duhore tugukorera uko ushaka, utwumve turagutakambira.
Yezu Mwana w’Imana nzima, utwumve, turagutakambira.
Kristu utwumve (2).
Kristu, wumve amasengesho yacu (2).
#DUSABE: Nyagasani turakwinginze, uhe uhe umuryango w’bayoboke bawe guhora ushimishwa iteka no kubaha Abatagatifu bose, kandi no guhora urinzwe n’amasengesho yabo adahwema. Ku bwa Yezu Kristu Umwami wacu.
Amen.


text:
AMASOMO:
Sg 2, 12.17-20;
Ps 53;
Jc 3, 16-4, 3;
Mc 9, 30-37
“Ushaka kuba uwa mbere azigire uwa nyuma muri bose, abe n’umugaragu wa bose”.
Kimwe mu bintu bikunze kugora “Kamere muntu”, ni ukwiyoroshya cyangwa kwicisha bugufi. Burya akenshi, umuntu wese aba yumva yakomera, abandi bakamwubaha, bakamukomera amashyi, ndetse bakanamufata nk’umuntu w’igitangaza.
Ibingibi, si kuri twe gusa. N’abigishwa ba Yezu ni ko bari bameze. Umwanditsi w’Ivanjili Mariko yagize ati : « Muri icyo gihe, Yezu n’abigishwa be bambukiranya Galileya, ariko Yezu ntiyashakaga ko babimenya. Yigishaga abigishwa be ababwira ati ‘Umwana w’umuntu agiye gushyirwa mu maboko y’abantu bakazamwica, ariko yamara gupfa akazazuka ku munsi wa gatatu’. Iryo jambo ariko ntibaryumva, batinya no kumubaza. Nuko bagera i Kafarinawumu. Bari munzu Yezu arababaza ati ‘Mu nzira mwajyaga impaka z’iki?’ Baraceceka kuko mu nzira bari bagiye impaka zo kumenya umukuru muri bo”.
Mu gihe Yezu yari ari kubwira Abigishwa be iby’urupfu rwe n’izuka rye, abangaba ngo ntibumvise ibyo Yezu yavugaga kuko bo bari bahangayikishijwe no kumenya uzabayobora, bari bahangayikishijwe na rya kuzo ino si itanga
Sexual counseling and education (sex therapy, tadalafil without prescription The intraurethral application of alprostadil is an.
.
Bakiristu bavandimwe, natwe twisuzumye neza, ntabwo twatinyuka gutera amabuye bariya bigishwa ba Yezu. Natwe akenshi, usanga amanywa n’ijoro tuba twirukanka kuri rya kuzo ritangwa n’iyi si. Akenshi tuba twiruka inyuma y’imitungo, amafaranga, ubutegetsi, ibyubahiro, n’ibindi. Nyamara twese turabizi ko ikuzo ry’ino si ritaramba, aka wa mugani ngo “Kuramba ntibirambirana, icyo dupfa ni uko bibamo imungu”.
Mutagatifu Yakobo intumwa, yaduhishuriye ko ibabazo duhura nabyo, biterwa n’iyo nyota yo kwikuza iba muri Muntu. Yagize ati “Amakimbirane akomoka he? Cyangwa se intamabara muri mwe zikomoka he? Aho ibyo byose ntibyaba bituruka ku byifuzo byanyu, birwanira mu myanya y’umubiri wanyu? Murararikira ariko ntimugire icyo mutunga; muri abicanyi n’abanyeshyari nyamara ntacyo muronka; murarwana kandi mukavurungana, ariko ntimugire icyo mugeraho kuko mutazi gusaba. Murasaba ariko ntimuronke, kuko ugusaba kwanyu nta kindi kugamije uretse gutagaguza ibyifuzo byanyu”.
Bakiristu bavandimwe, akenshi amasengesho yacu aba ari ayo gusaba. Akenshi ibyo dusabye ntitubihabwa, hakaba n’igihe bituviramo gutuka Imana ko itwumvira ubusa. Mutagatifu Agustini yaravuze ati “impamvu dusaba ntiduhabwe, hari ubwo biterwa n’uko dusaba turi babi, tugasaba nabi, cyangwa tugasaba bibi”.
Bakiristu bavandimwe, ese jyewe ibyifuzo byanjye iteka biba bitunganye? Ese jyewe nta gihe njya nsabira abandi ibyago? Ese nta gihe njya nshimishwa n’ibyago byabaye ku bandi?
Bakiristu bavandimwe, Imana ni urukundo
1. The need for dose titration or substitution of cialis acceptability. Additionally, new treatment options that.
. Imana ntishobora kuduha ibintu bibi, cyangwa ngo ibihe bagenzi bacu kuberako twabibifurije. Burya cya gihe tujya dusaba maze ntiduhabwe, tujye twisuzuma maze turebe ibyo twari twasabye niba byarimo urukundo rwa bagenzi bacu. Ariko usanga akenshi iyo dusaba turireba gusa, tukumva ko ari twebwe gusa twatunganirwa, mbese tukumvako rya kuzo iyi si itanga, ryaba iryacu twenyine.
Bakiristu bavandimwe, ikuzo ry’iyi si rirayoyoka. Imana nk’umubyeyi yahisemo kuduteganyiriza ikuzo rizahoraho iteka. Nyamara iryo kuzo rihabanye cyane n’imyumvire yacu ya kimuntu. Kuko iryo kuzo ni rya rindi ryo hakurya y’imva, ni rya rindi Yezu yahawe amaze gutsinda urupfu akazuka. Niryo yagenuraga ubwo yagiraga ati “Umwana w’umuntu agiye gushyirwa mu maboko y’abantu bakazamwica, ariko yamara gupfa akazazuka ku munsi wa gatatu”. Ikuzo Imana iduteganyiriza ntiritana n’ibitotezo byo muri ino si nk’uko Umunyabuhanga yabitubwiye. Yagize ati “Abagome barabwirana bati ‘Twibasire intungane kuko itubangamiye, ikarwanya ibikorwa byacu, ikanadushinja ko twarenze Amategeko, tugahemukira umuco mwiza badutoje”. Ikuzo Imana iduteganyirije, risaba kumera nk’umwana. Umwana burya aba agifite roho nziza
. Burya umwana ntarwanira bintu bihambaye.
Bakiristu bavandimwe, kwa kino cyumweru turasabwa kugira umugenzo wo kwicisha bugufi, maze tukareka hagakuzwa Imana yonyine, kuko ari yo nyine gusa ishobora ibintu byose. Twebwe byose turabihabwa, yewe no kugera ku mwuka duhumeka, k’uburyo nta muntu n’umwe wakagombye kwikuza. Nyamara kwicisha bugufi, koroshya, akenshi biratugora. Yezu niwe wabishoboye, we wageze n’aho yemera gupfira ku musaraba kandi k’ubushake. Ariko yarazutse, yatsinze urupfu, ni muzima. Mu kanya nituza kumuhabwa mu kimenyetso cy’umugati, tumasabe aduhe kugira ukwicishabugufi nk’ukwe, maze tuzibanire hamwe nawe ubu n’iteka ryose
. Amen
Padiri Fidèle NSHIMIYIMANA
Umurezi mu iseminari nto ya Cyangugu


text:
Umuhanzi Jef King uba muri Leta Zunze Ubumwe za Amarika, umenyerewe mu ndirimbo ziri mu rurimi rw’Igiswahili, kuri ubu yakoze indirimbo iri mu rurimi rw’Ikinyarwanda. Mu mashusho y’iyi ndirimbo, Jef King yifashishije Kanazi Talent Kids igizwe n’abana bamaze iminsi bigaragaza cyane kuri YouTube.
Mu kiganiro Jef King yagiranye na InyaRwanda.com dukesha iyi nkuru yatangaje ko yakoze iyi ndirimbo agira ngo yibutse abanyarwanda ko Imana ikeneye guhabwa icyubahiro cyayo kandi igikwiriye. Yavuze ko nta mpamvu n’imwe yagatumye umuntu uzi ko afite ubuzima buzima, umuntu ubayeho neza, adashima Imana kuko ari byose. Yasobanuye ko kuririmba ikinyarwanda agiye kubikora cyane kuko ari ururimi akunda kandi yiyumvamo.
Yagize ati: “Icyubahiro ni icy’Imana, Imana niyo nyambere iyo bigeze mu gutanga icyubahiro, rero kuri njye natekereje ko hari abantu benshi babikerensa wenda bitewe no kutabiha agaciro bikwiriye cyangwa se kutabizirikana kandi nyamara imirimo y’Imana igaragarira hose. Njya gukora iyi ndirimbo ‘Icyubahiro’ nari mfite mu mutwe gahunda yo kwibutsa abatuye isi, abanyarwanda by’umwihariko, gutekereza ku byiza Imana ikora noneho twese tukajya twibuka gutanga ishimwe ryacu kuri yo. Ntabwo ngiye kudohoka mu kuririmba ikinyarwanda kuko ni ururimi nkunda, n’ubwo ndi hano muri Amerika ariko nzi ko Abanyarwanda bakeneye ubutumwa bwanjye niyo mpamvu rero kudohoka mu kuririmba ikinyarwanda ntazigera mbikora, kandi nzi neza ko Imana inshyigikiye”.
REBA VIDEO Y’IYI NDIRIMBO:


text:
Ngororero: Bibutse Abatutsi bishwe mu 1993, biyemeza kwamagana abahakana Jenoside
Imiryango y’abarokotse Jenoside yakorewe Abatutsi yo mu Murenge wa Kageyo mu Karere ka Ngororero, yibutse abayo bishwe ku itariki ya 25 Mutarama 1993 mu yahoze ari komini Ramba, icyo gihe hakaba haranishwe Abatutsi muri komini za Satinsyi na Kibilira.
Abarokotse Jenoside bo mu yahoze ari Komini Ramba, bavuga ko kuva inkotanyi zatangiza urugamba rwo kubohora Igihugu batangiye kwicwa, bigaragaza ko Jenoside itatewe n’ihanurwa ry’indege ya Habyarimana nk’uko abagoreka amateka babivuga.
Mukaribagiza Floride agaragaza ingero z’imiryango n’amazina y’Abatutsi bishwe mu 1973, no mu myaka ya 1990-1994, iyi myaka ya nyuma yo ikaba ari nayo yanditse ku rwibutso rwa Kibilira bitandukanye no ku zindi nzibutso mu Gihugu.
Avuga ko iyo habaga inama zitandukanye z’abayobozi icyavagamo kwari ukuza kwica Abatutsi, kubasahura no kubatoteza, kugeza n’ubwo ubwicanyi bwakomeje muri Ramba bitandukanye n’ahandi, kuko kuva Inkotanyi zatangiza urugamba nta na rimwe Abatutsi batishwe.
Avuga ko abishwe ku ya 25 Mutarama 1993, bashyinguwe ku Mukore wa Rwabugiri, bimurwa ku wa 20 Gicurasi 2012, bajyanwa mu Rwibutso rwa Kibirira.
Avuga ko kuva mu 1990 kugeza 1994, Abatutsi babayeho batariho kuko bwariraga bati ntibucya, baza no guhura n’akaga mu gihe cy’abacengezi mu 1997, aho nabwo bakomeje guhigwa.
Agira ati “Abitwaza ihanurwa y’indege ko ari ryo ryateye Jenoside bajye baza iwacu aho batwishe kuva na mbere, ibyo mu 1959 simbizi numva babivuga ariko kuva mu 1973 iwacu Abatusi barishwe, 1990 baricwa, 1993 baricwa nibo twibuka uyu munsi 1994 yo iza ari rurangiza”.
ICyakora n’ubwo biciwe ababo, bavuga ko umutima w’imbabazi bakiwufite kuri buri wese watanga amakuru y’ahakiri imibiri y’ababo ngo ishyingurwe mu cyubahiro, mu rwego rwo gukomeza kunga ubumwe kandi ko bifuza gukomeza kubana neza n’imiryango y’ababahemukiye n’abandi Banyarwanda.
Umunyamabanga Nshingwabikorwa w’Umurenge wa Gatumba, Nkurunziza Eliphaz ashimira abarokotse Jenoside uko bakomeje kwiyubaka kubera umutekano usesuye.
Avuga ko ubundi inyamaswa nazo zigira impuhwe, nyamara abicanyi bahindutse inyamaswa kugeza n’ubwo bica abana babo n’abo bashakanye, banica abihaye Imana babahaga amasakaramentu banabigisha gukundana.
Avuga ko kuba uwahoze ari Padiri mukuru wa Paruwasi ya Nyange, Seromba, yategetse gusenyeraho Abatutsi kiliziya, byongera kugaragaza urwango rwari rwarabaye indenga kamere.
Yongeraho ko ntawahindura amateka, ahubwo ikiriho ari ukurenga ubugwari bwaranze abayobozi ba Leta mbi y’abicanyi, ahubwo abarokotse bagaharanira kwiyubaka.
Agira ati “Turi abahamya bo kugaragaza ko ubuzima buhari, duharanire icyagira u Rwanda rwiza kurushaho, uyu munsi twifitiye icyizere duharanire kuba umusemburo w’iterambere, amateka yacu adufashe guhindura ubuzima".
Asaba abarokotse kwirinda icyabatanya ahubwo bakicara bagatekereza cyane, kandi bagahugurana ku cyatuma barushaho gutera imbere, bakarwanya abashakira inabi Igihugu, bagaharanira amahoro mu miryango kuko ari ho Igihugu gishinzwe imizi.
Agira ari "Icyo dusabwa ni uguhinduka kugira ngo tuzasoze urugamba ababyeyi bacu batangiye, tukabibuka tugakira ibikomere kuko nibyo bizadufasha gukomeza kwiyubaka".
Abarokotse Jenoside b’i Kageyo bavuga ko kurokokera mu Ngororero bitari byoroshye, bakifuza ko Abanyarwanda bakwiye kwirinda abashaka kongera kubaryanisha, ahubwo bakarushaho gutanga amakuru ku bakomeje gushaka guhungabanya umutekano.


text:
microfiber isukura imyenda
Ibisobanuro birambuye
Ibiranga ibicuruzwa
Ibisobanuro byihuse
Gutanga Ubushobozi
Gupakira & Gutanga
Gukaraba 80 Polyester 20 Poliamide Microfiber Igituba Cyumye Cyumye - Gura 80 Polyester 20 Polyamide Igitambaro cya Microfiber, Igituba cya Microfiber, Igishishwa cyumye Microfiber Igicuruzwa kuri Alibaba.com
Kurenza urugero:fibre ya superfine ikoresha tekinoroji ya orange kugirango igabanye filament mumababi umunani, kugirango yongere ubuso bwa fibre, yongere imyenge mumyenda, kandi yongere imbaraga zo kwinjiza amazi hifashishijwe ingaruka za capillary.Kwinjiza amazi byihuse no gukama bihinduka ibiranga bidasanzwe.
Gukumira cyane:diameter 0.4 u Ubwiza bwa microfibre ni 1/10 cyonyine cya silike nyayo, kandi igice cyacyo cyambukiranya gishobora gufata neza ivumbi rito nka microne nkeya, kandi ingaruka zo kwanduza no kwangirika ziragaragara cyane.
Nta kurambirwa:imbaraga nyinshi za syntetique filament, ntabwo byoroshye kumeneka, mugihe kimwe, gukoresha ububoshyi bwiza, nta gushushanya, igitambaro cya microfiber mukoresha, ntikizogosha kandi kirashira.Nibyoroshye cyane mububoshyi, kandi bifite sintetike ikomeye cyane, kuburyo bitazagaragara mubintu byo kumena filament.Byongeye kandi, mugihe cyo gusiga irangi, igitambaro cya fibre superfine kigomba kubahiriza byimazeyo ibipimo byagenwe no gukoresha irangi risumba ayandi, kugirango abakiriya batazashira mugihe bayikoresheje.
Igihe cyo gukoresha igitambaro cyiza cya fibre ni kirekire kuruta icy'igitambaro gisanzwe, kandi ibikoresho bya fibre bifite imbaraga nubukomezi kuruta igitambaro gisanzwe, bityo igihe cyo gukoresha nacyo ni kirekire.Muri icyo gihe, fibre ya polymer muri yo ntizaba hydrolyzed, kugirango idahinduka nyuma yo gukaraba, kandi niyo itumye ku zuba, ntishobora gutanga uburyohe budashimishije.
Gukaraba 80 polyester 20 polyamide microfiber igitambaro cyumye vuba
Microfiber igitambaro gifite uburyo bwiza bwo kwinjiza.Ntibyoroshye kubona depilation.Biraramba kandi byoroshye gukaraba.Microfiber igitambaro gishobora kandi kuba igitambaro cyicyayi, igitambaro cya siporo, gukaraba igitambaro, igitambaro cyo mu gikoni, igitambaro cyimodoka, igitambaro cyamatungo, nibindi.


text:
Kuri icyi Cyumweru cya 2 cya Adiventi, kuwa 6 ukuboza 2020, Nyiricyubahiro Antoni KARIDINALI KAMBANDA yatuye Igitambo cyo gushimira Imana kubera ingabire yahawe yo gushyirwa mu rwego rwa Karidinali, ikaba ari umugisha wahawe u Rwanda wo kugira Karidinali wa mbere mu mateka.
Muri icyo Gitambo cya Misa, cyanitabiriwe na Nyakubahwa Perezida wa Repubulika y’u Rwanda H.E. Paul KAGAME, akaba yagituye akikijwe n’Intumwa ya Papa mu Rwanda, Abepiskopi bo mu bihugu bituranye n’u Rwanda, Abepiskopi ba Kiliziya Gatolika mu Rwanda, Abayobozi mu nzego nkuru z’igihugu n’abahagarariye ibihugu byabo mu Rwanda, Abasaseridoti, Abihayimana n’Abakristu bahagarariye abandi, Nyiricyubahiro Antoni KARIDINALI KAMBANDA yagize ati: “Nishimiye kwifatanya namwe mwese kugira ngo dushimire Imana kandi mbasangize no ku mugisha nahawe, mpabwa ubukaridinali
– consider increased risk of bruising with tadalafil for sale In dog, heart rate was moderately increased in all studies, with no consistent changes in blood pressure..
– consider increased risk of bruising with tadalafil for sale In dog, heart rate was moderately increased in all studies, with no consistent changes in blood pressure..
Mbere y’uko Igitambo cya Misa gitangira habanje igikorwa cyo kwakira Nyakubahwa Perezida wa Repubulika, wasanganiwe na Karidinali Antoine KAMBANDA ari kumwe n’Intumwa ya Papa mu Rwanda Nyiricyubahiro Musenyeri Andrzej JÓZWOWICZ, na Perezida w’Inama y’Abepiskopi Gatolika mu Rwanda Nyiricyubahiro Musenyeri Philippe RUKAMBA.
Nyuma yaho hakurikiyeho ijambo ry’ikaze rya Nyiricyubahiro Musenyeri Filipo RUKAMBA, wabanje kwakira abashyitsi, n’Abayobozi bakuru mu nzego zitandukanye. Muri iryo jambo ry’ikaze yahereye ku Ijambo ry’Imana dusanga mu Ibaruwa Pawulo Mutagatifu Intumwa yandikiye Abanyefezi, aho agira ati: “Nihasingizwe Imana, Se w’Umwami wacu Yezu Kristu, Yo yadusakajeho imigisha y’amoko yose, ituruka kuri Roho, mu ijuru, ku bwa Kristu” (Ef 1, 3), maze akomeza agira ati “Iryo sengesho rya Mutagatifu Pawulo, kuri uyu munsi, niryo ryacu kuri uyu munsi wo gushimira Imana, kubera ko Nyiricyubahiro Antoni KARIDINALI KAMBANDA yaherewe ubukaridinali na Nyirubutungane Papa Fransisko i Roma.”
Musenyeri Filipo RUKAMBA yakomeje abwira Karidinali Antoni KAMBANDA ati: “Kuba mubayeUmukaridinali byaradushimishije cyane. Abantu benshi twahuriye ku ma televiziyo, ku ma radiyo, no ku mbuga nkoranyambaga zitandukanye, dushimira, kuko batweretse neza uko umuntu aba umukaridinali; dore ko ari nawe wa mbere u Rwanda rubonye. Koko rero muje mukomeza, ku rundi rwego, umurongo muremure w’abakristu n’Abiyeguriye Imana u Rwanda rwagize. Kuva kera twari dusanzwe tuzi ko “Imana itaha i Rwanda”. Ubukaridanali bwanyu bwatumye tubyumva kurushaho, bituma tunumva uruhare rwa Kiliziya Gatolika mu Rwanda, mu ruhando rwa Kiliziya y’isi yose. Twabumvise rero nk’umunyarwanda w’umukristu, mu bwiza bwacu, n’ingorane twanyuzemo, mu mizero yacu, no mu kureba imbere hacu; tubumva nk’umuntu dutuye Imana na Kiliziya yose, kugira ngo muduhagararire, munita neza ku nshingano zireba umukaridinali; ibyo bituma dushimira Imana (…).
Mu nyigisho ye Karidinali yagarutse ku butumwa bw’ihumure, Imana yoherereje umuryango wayo, maze ahuza amasomo y’Icyumweru cya 2 cya Adiventi n’ubutumwa bwe nka Karidinali, asaba abayobozi mu nzego zitandukanye gutega amatwi abo bashinzwe kuyobora, ngo babahumurize.
Dore Incamake y’Inyigisho ya Nyiricyubahiro Antoni Karidinali KAMBANDA:
Bavandimwe, kuri uyu munsi wo gushimira ingabire y’Imana, y’ubukaridinali twahawe, ihuye n’Icyumweru cya 2 cy’Adiventi, idutegurira Noheli, Ijambo ry’Imana twumvise riradufasha kumva neza ubutumwa bwa Karidinali n’icyo ategerejweho.
Mu gihugu cyacu ndetse no mukarere kacu, twahuye n’amateka mabi, kugeza no kuri Jenoside yakorewe Abatutsi, ku buryo abantu bibazaga bati: “Aho Imana ntabwo yatwibagiwe? Akaga duhura nako irakabona?…”.
Uko Imana yatumye umuhanuzi Izayi ku muryango wayo, wari mu makuba, ni nako natwe nyuma y’amakuba, u Rwanda rwahuye nayo, Nyirubutungane Papa Fransisko, ayobowe na Roho w’Imana, yahaye u Rwanda Karidinali, aramutuma, ati: “Nimuhumurize umuryango wanjye, nimuwuhumurize! Nimubwire umurwa wanjye Yeruzalemu ko ubucakara bwawo, ubucakara bw’icyaha n’urwango, inabi n’amacakubiri, burangiye. Ingoyi y’icyaha niyo ishora abantu mu rupfu, ikabatera amakuba n’agahinda. None rero Nyagasani aje kudukiza, adutumyeho ati: Bungeri b’ubushyo bwanjye, Bepiskopi, Basaseridoti, Biyeguriyimana, Bayobozi b’inzego zose, Nyagasani arantumye ngo dufatanye, duhumuri umuryango we, tuwuhumurize
Efficacy parameters – It has been assumed that sexual function is best assessed in a natural (home) setting with patient self-reporting by means of questionnaires, which is preferable to a laboratory setting with objective measures such as the RigiScan device. cialis online Psychological processes such as depression, anxiety, and.
Karidinali yakomoje ku ruzinduko bakoze, bamaze guhabwa ubukaridinali, rwo kujya gusuhuza Papa Benedigito wa 16, n’amagambo yamubwiwe, bamaze kumubwira ko ari umukaridinali wo mu Rwanda, aho yagize ati “Mu Rwanda ndabizi ni abantu bababaye cyane”. Bigaragaza ukuntu umushumba wa Kiliziya Gatolika azi u Rwanda kandi adusabira.
Karidinali yakomeje agira ati: “Bungeri b’ubushyo bw’Imana dutege amatwi abakristu, dutege amatwi abantu, twumve akababaro kabo tubahumurize. Bayobozi mu nzego zose mutege amatwi abo muyobora, mwumve akababaro kabo mubahumurize. Babyeyi namwe barezi mutege amatwi abana n’urubyiruko, mwumve akababaro kabo, impungenge zabo, n’ubwoba bwabo, mubahumurize. Ihumure intumwa y’Imana itumwa gutanga, ni ukumenyesha umuryango w’Imana ko Imana ibakunda, ibakunda byahebuje. Uko byagenda n’iyo twaba turi mu makuba, Imana ntabwo iba yadutereranye. Imana iradukunda kurusha uko tubizi, kandi iradukunda kurusha uko tubitekereza…”
Akenshi usanga abantu bahemuka bazi ko ari uburyo bwo kwirwanaho, ndetse bakagirira abandi nabi bazi ko ari uburyo bwo kwirwanaho, ariko iyo umuntu yizera Imana, akemera ko Imana imuzi, imukunda kandi imwitaho, akora ibyo agomba gukora mu bunyangamugayo, kuko aba azi ko Imana ihari, ko atari wenyine. N’iyo hari ushatse kumubangamira cyangwa kumugirira nabi, ntabwo bituma ahemuka, kuko aba azi ko Imana ihari, imurinda kandi imurengera; nibyo umunyarwanda agira ati: “Uhagarariwe n’ingwe, aravoma”.
Umuhanuzi Izayi rero ati: “Nyagasani araje, nimutegure amayira ye!” Amayira ya Nyagasani ni imitima y’abantu, n’imibanire y’abantu. Utununga, imanga n’amabuye bagomba gukuramo ngo baringanize inzira ze ni urwango n’ishyari, ni inabi n’amacakubiri, ni ubuhemu n’uburiganya, bitandukanya abantu n’Imana, kandi n’abantu bikabateranya, bikabateza amakuba, urupfu n’agahinda.
Mutagatifu Petero, mu Isomo rya kabiri, ati kwitegurira kwakira Umukiza, nimurangwe n’imigenzereze itunganye, mwubahe Imana. Murangwe n’urukundo; Nyagasani azasange mwuje ineza, amahoro n’ibyishimo, muri abaziranenge n’inyangamugayo.
Mu ivanjili twumvise Yohani Batista aje guteguriza Umukiza, wari utegerejwe. Mu kwicisha bugufi kwe, kw’intumwa nyakuri, aratubwira ati: “Uwo ntegurira aranduta kure”. Iyo duhawe ubutumwa bw’ikirenga nk’ubu, tugomba kwicisha bugufi, kugira ngo Imana abe ari Yo ikuzwa, kugira ngo ikuzo n’icyubahiro tubiture Imana, tubiharire Imana, Yo dukesha byose.
Mu Ibaruwa, Nyirubutungane Papa Fransisko yanyandikiye antorera kuba Karidinali, akoresheje amagambo ya Yezu, yarambwiye ati: Nimujya mutunganya inshingano zanyu, mujye mugira muti: ” Turi abagaragu nk’abandi: twakoze ibyo twagombaga gukora” (Lk 17. 10).
Karidinali ni umugaragu w’Imana, byose ni Imana abikorera, kandi byose tubikoreshwa n’Imana, niyo ibidushoboza.
Bavandimwe rero, mumfashe dukomeza gushimira Imana, ihore isingizwa iwacu no ku isi hose.
Nyagasani Yezu nabane namwe
✠ Nyiricyubahiro Antoni KARIDINALI KAMBANDA
Byegeranyijwe Padiri Dieudonné UWAMAHORO, Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo
Paruwasi Katedrali ya Kibungo


text:
AMASOMO:
Ex 20, 1-17;
Ps 18;
1Co1, 22-25;
Jn 2, 13-25.
Tugeze ku cyumweru cya gatatu cy’IGISIBO. Rwa rugendo rwacu rw’iminsi mirongo ine, aho dusabwa kunoza umubano wacu n’Imana binyuze mu isengesho ritarambirwa, umubano wacu na bagenzi bacu binyuze mu gusangira, n’umubano wacu natwe ubwacu binyuze mu mugenzo wo kwigomwa icyaha no kwitsinda, turarucagatije. Amasomo matagatifu ya kino cyumweru cya gatatu cy’Igisibo tumaze gutega amatwi akaba aturarikira kuzirikana ku ngingo yo ‘Kuva mu bucakara’, aribyo umuntu yakwita ‘Kwisanzura’, cyangwa ‘Kwishyira Ukizana’.
Burya umuntu wese aho ava akagera, aba yumva yakwisanzura. Nta muntu n’umwe ushobora guhitamo cyangwa gushimishwa no kujya kwibera muri Gereza. Nyamara burya Gereza ziri kwinshi. Burya buri wese yisuzumye yasanga hari ibintu byamugize umucakara, byamugize imbohe, mbese byamushyize muri Gereza. Umwe ashobora kuba umucakara wa telephone, wa radiyo; undi uw’amafaranga, w’umupira w’amaguru, w’izoga cyangwa abagore, w’ubutegetsi n’icyubahiro…, buri wese ashobora kwisanga mu cyiciro iki n’iki cy’ubucakara.
Ukwisanzura cyangwa ukwishyira ukizana amasomo ya kino cyumweru cya gatatu k’igisibo adusaba kuzirikana, ntabwo ari ukwisanzura kubonetse uko ariko kose, ahubwo ni ukwisanzura mu Mana, ni ukwisanzura dukora icyiza, ni ukuva mu bucakara bw’icyaha twubahiriza amategeko y’Imana. Mu isomo rya mbere ryavuye mu gitabo cy’Iyimukamisiri, batubwiye bati “ Ku musozi wa Sinayi, Imana ivuga aya magambo yose iti, ‘Ni jyewe Uhoraho Imana yawe wagukuye mu gihugu cya Misiri, mu nzu y’ubucakara : Nta mana zindi uzagira kereka jyewe”.
Nk’uko Imana yavanye uriya muryango wayo mu bucakara bwa Misiri, natwe uyu munsi irashaka kuduhambura ku ngoyi zose zidushikamiye. Umuntu yahita yibaza ati izo ngoyi Imana ishaka kuduhamburaho ni izihe? Kimwe n’uriya muryango Imana yakijije ubucakara bw’abanyamisiri, nanjye, na we, twese uyu munsi Imana ishaka kudukiza. None umuntu akibaza ati ni iki Imana igiye kudukiza muri kano kanya.
– Imana igiye kudukiza mbere na mbere bya bigirwamana, bya bindi byadutwaye uruhu n’uruhande. Muri ya mategeko Imana yahaye Musa, irya mbere ryagiraga riti “Nta mana zindi uzagira uretse jyewe”. Ni byo Yezu yashimangiye mu ivanjili ubwo yirukanaga abantu yasanze barimo bagurisha ibimasa, n’intama, n’inuma, n’abicaye bavuja ibiceri. Ngirango buri wese yamaze gutahura ibigirwamana natwe Yezu ashaka kudukiza none. Kwa kino gihe, ifaranga ryadutwaye uruhu n’uruhande. Biriya bimasa bishushanya inyota ikabije dufite yo gutunga. Kwa kino gihe abantu ntitugitinya Imana. Abenshi twabaye ba Mpemukendamuke kubera ibintu. Uyu munsi Yezu arashaka kutubohora iyo ngoyi.
– Si ibigirwamana Yezu adukiza uyu munsi gusa
. Muri ya mategeko Imana yahaye Musa, Imana yakomeje igira iti “Ntuzice umuntu”. Kwa kino gihe kwica bisigaye ari uguhumbya. Musigaye mubyumva ku ma radiyo ngo umugabo yishe umugore we, umugore yishe umugabo we, umwana yishe umubyeyi we! Uyu munsi Imana ishaka kutuvana kubucakara bw’inzangano bugera aho numva mugenzi wanjye yamva mu maso agapfa.
– Si ibyo gusa. Imana yakomeje iti “ ntuzasambane, ntuzatware umuntu ngo umugire uwawe ku ngufu”. Ngira ngo kuri iyi ngingo ho ntacyo nagombye kwirirwa mvuga, ibibazo biri hanze aha mu ngo murabizi. Ni ugusabirana. Uyu munsi, Yezu nitumwemerera araduhambura kuri izo ngeso soze.
– Imana kandi yagize iti “Ntuzavuge ibinyoma ubeshyera mu genzi wawe”
. Kwa kino gihe ikinyoma cyahawe intebe. Hari ubwo umuntu yibaza niba ukuri kukibaho
• Treatment for ED to beSymptoms are buy cialis.
. Uba uhagararanye n’umuntu, ukumva undi umukeneye aramutelefonnye ati uri hehe ko ndi kugushaka – cyane cyane iyo hari nk’isezerano bafitanye amusaba kuryuzuza – undi ati ndi I Kigali kandi muhagararanye ku Rusizi. Ni uko umugabo mu rugo kubeshya umugore we, umugore kubeshya umugabo we, umwana kubeshya umubyeyi, byo ukaba wagira ngo byaje guhinduka indangagaciro mbonezamubano y’icyaduka! Ntawe bigitera ikibazo, kuko tubiha amazina abihumanura nko ‘kwiyeranja’, ‘kwirwanaho’ ‘ibigezweho’ ‘bose barabikora’… Yezu uyu munsi arashaka kuduhambura kuri izo ngoyi z’ikinyoma.
– Icya nyuma ntabura kuvuga, ni ikirebana n’abiyita abanyabwenge cyangwa abibwirako bazi ubwenge kurusha abandi. Pawulo mutagatifu mu isomo rya kabiri yagize ati “ mu gihe Abayahudi bigomba ibitangaza, Abagereki bo bashimikiriye iby’ubuhanga. Igishuko cyo kugerageza Imana tuyisaba ibitangaza ni icya buri munsi
. Kumva ko tuzi ubwenge bituma dushaka kugira Imana inama ni igishuko cya buri munsi. Ni kenshi usanga turi kwibaza tuti kuki Imana idakoze biriya kuriya. Yezu uyu munsi aradukiza iyo ngoyi yo kwikuza, yo gushaka gusimbura Imana. Nitureke Imana ibe Imana, natwe dukomeze twibere abantu aho kuba Imana.
Padiri Fidèle Nshimiyimana
Paruwasi Nkanka


text:
Musanze: Bafite ikibazo cy’ubwiherero rusange budahagije mu mujyi
Bamwe mu bakorera n’abatemberera mu mujyi wa Musanze barinubira ikibazo cy’ubwiherero rusange budahagije, bakemeza ko n’ubuhari bagira impungenge zo kubujyamo kubera isuku nke.
Abaganiriye na Kigali Today, bagaragaje imbogamizi bakomeje guterwa n’icyo kibazo, aho bamwe bagana amaresitora n’utubari bakagura icyo kurya cyangwa icyo kunywa batari babifite muri gahunda, ahubwo bagamije gushaka ubwiherero, hakaba n’ubwo batega moto bakerekeza mu ngo zabo bashaka ubwiherero.
Niyonzima Jean Damascène, ati “Ntibyoroha iyo wifuje kujya mu bwiherero uri mu mujyi wa Musanze, ubwiherero ntibuhagije kandi abagana umujyi wa Musanze ni benshi, urashaka kwiherera bikagorana, njye bimbayeho kenshi ngura ibiryo muri resitora cyangwa Fanta ntabishaka ngamije gushaka ubwiherero”.
Arongera ati “Na moto nyitega kenshi njya mu bwiherero iwanjye kandi ntashaka gutaha, ni ikibazo gikomeye, Leta nidufashe tubone ubwiherero”.
Valens Twahirwa ati “Uretse kubifashwamo na Leta kugira ngo uzabone aho wiherera biragoye, urajya gukomanga ku gipangu cy’umuntu uti, muntize ubwiherero bati ntabwo dufite ugasubirayo, rwose ni ikibazo gikomeye”.
Abo baturage bavuga ko uretse mu mujyi, ngo no mu nkengero zawo uragenda ibirometero utabona ubwiherero ku muhanda, aho bemeza ko kujya mu ngo usaba ubwiherero bibatera ipfunwe.
Umurungi Ange ati “Ubwiherero mu Karere ka Musanze ntibuhagije, ejobundi navuye kuri INES nerekeza mu mujyi wa Musanze nshaka ubwiherero ndabubura, ndavuga nti ese ndinjira mu Karere nta serivise ngiye kwakayo? Nkatwe abaturage tuba dufite no gutinya, ndavuga nti ese ndabigenza nte, nakomeje kumanuka nageze mu isoko rya Carrière nenda gupfa aba ari ho mbona ubwiherero”.
Arongera ati “Ubwo rero urumva ko ubwiherero bukenewe mu mujyi no ku mihanda, kuko nari mpfuye noneho ha handi navugaga nti amafaranga ngiye guhahisha, ngiye kuyategamo nge gushaka ubwiherero, gusa narifashe sinjye wabonye ngeze ku bwiherero”.
Mu mujyi wa Musanze, ahaboneka ubwiherero ni mu isoko ry’ibiribwa rya Musanze (Carrière), mu nyubako y’isoko rikuru rya Musanze izwi ku izina rya GOICO, no muri gare ya Musanze.
Impamvu abo baturage bemera gutega bakajya mu ngo zabo cyangwa bakagana amaresitora n’utubari, ni umwanda bakomeje gusanga muri ubwo bwiherero kandi kubwinjiramo basabwa amafaranga 100, bakinubira cyane cyane ubwiherero bwo muri gare nk’uko babivuga.
Umurungi Ange akomeza agira ati “Ubwiherero bwo muri gare, umva kujyayo utwite n’inda yavamo kubera umunuko ugusanganira. Ntabwo haba hafite isuku kandi abakozi bishyuza ijana baba bahari ariko sinzi icyo bakora, ujya kwinjira ukumva umwuka uraheze, mudukorere ubuvugizi tubone ubwiherero bwinshi kandi bufite isuku”.
Ntibanyendera Jean Baptiste ati “Ubwiherero rusange ni ngombwa, mu mujyi umuntu arakubwa yashaka kujya kwibohora ugasanga ntihakwiriye nta suku irimo aho babwituma hejuru. Bagerageze bakosore ubwiherero buhari babwiteho”.
Arongera ati “Hari ubwo ubura aho wiherera ukajya muri resitora kugura ibiryo utabigennye, ukajya nk’ahantu ukagura agasururu kugira ngo wibohore, kuko kujya mu ngo z’abantu usaba ubwiherero bitera isoni, hari n’aho bakwamagana bakeka ko uri umujura. Ibi ni kimwe mu bintu biduhangayikishije, icyakorwa ni uko ubwiherero rusange bwakubakwa bagashyiraho n’umuntu wo kubakira akabukorera n’isuku”.
Umuyobozi w’Akarere ka Musanze, Ramuri Janvier, aremeranya n’abo baturage aho abona ko ikibazo cy’ubwiherero mu mujyi wa Musanze gihari, akavuga ko hari gushakishwa ubushobozi bwo kubaka ubwiherero rusange bujyanye n’igihe.
Ati “Rwose ni byo turabibona ubwiherero rusange ntibuhagije mu Mujyi wa Musanze nk’umujyi wa kabiri wunganira Kigali, ariko hari n’umurongo wo kugikemura. Turi gutekereza kureba ahantu twashyira ubwiherero rusange, ni n’umurongo watanzwe no mu yindi mijyi itandukanye, icyo kibazo turagifite”.
Uwo muyobozi yasabye abaturage gukomeza gukoresha ubwiherero buhari cyane cyane ubwubatswe mu isoko rikuru rya Musanze, asaba n’abashinzwe gukurikirana ubwo bwiherero buboneka mu mujyi wa Musanze gukaza isuku yabwo.


text:
Benshi hanze aha usanga bafata ibishishwa by’indimu nkaho nta kintu byababasha gusa siko biri .Tugiye kugaruka ku kamaro bifite ku buzima bwacu.
Akamaro k’ibishishwa by’indimu ku buzima
1.Bifite ubushobozi bwo kurwanya bagiteri
Ubushakashatsi bwakozwe n’ikigo cy’abongereza kivuga ku byerekeye imiti, cyatangaje ko amavuta aboneka mu gishishwa cy’indimu afite ubushobozi bukomeye bwo kwica mikorobe. Aya mavuta afite ubushobozi bwo kwica imiyege, bagiteri na virusi. Ibi bivuze afasha mu kurwanya ibicurane, ibibazo mu gifu bituruka kuri mikorobe kimwe n’ubundi bwandu bwose buturuka kuri bagiteri.
2.Bituma igogorwa rigenda neza
Ibishishwa by’indimu bifasha mu igogorwa, bigabanya gutumba n’ibyuka uba wumva mu mara. Ibinyabutabire byitwa limonene biboneka cyane mu gishishwa bifasha mu kugabanya ikirungurira, ifasha kandi mu kugabanya kugaruka kwa aside yo mu gifu, ikongera uburyo amara agenda, bityo ibiryo bikanyura neza mu rwungano ngogozi.
3.Bigabanya igipimo cya cholesterol mu maraso
Ibishishwa by’indimu bifasha mu kurinda ibyago byo kwandura indwara z’umutima. Bimwe mu binyabutabire biboneka mu bishishwa by’indimu bifasha mu kugabanya igipimo cya cholesterol iyo ubishyize mu byo urya byawe.
4.Bifite ubushobozi bwo gusukura no gusohora uburozi mu mubiri
Ibishishwa by’indimu bikungahaye cyane ku birinda n’ibisohora uburozi (antioxidant) mu mubiri bifasha mu kurinda uturemangingo fatizo (DNA) kuba twakwibasirwa na kanseri. Kimwe mu binyabutabire biboneka mu gishishwa cy’indimu, mandarine cg se pamplemousse/grapefruit bigabanya kwangirika k’uturemangingo biturutse ku mirasire.
5.Birinda bikarwanya diyabete
Ibishishwa by’indimu birimo PolyMethoxylated Flavones (PMF) ubushakashatsi bwerekanye ko bifasha mu kurinda diyabete no gutuma umusemburo wa insulin ukora neza. Ibi bishishwa kandi bigabanya urugero rw’ibinure na cholesterol, bizwiho gutera ibibazo bitandukanye nka diyabete n’umubyibuho ukabije.
Icyitonderwa
Ni ngombwa gukoresha indimu nzima kandi zahinzwe mu buryo busanzwe. Indimu zihinzwe kijyambere ziba zarakoreshejweho imiti itandukanye ishobora kuba irimo ibindi binyabutabire byakwangiza ubuzima.
src:umutihealth


text:
Isomo ryo mu gitabo cy’umuhanuzi Yeremiya 7,1-11
Dore ijambo Uhoraho yabwiye Yeremiya: «Hagarara mu muryango w’Ingoro y’Uhoraho, maze utangaze aya magambo: Nimutege amatwi ijambo ry’Uhoraho, mwebwe mwese bantu ba Yuda mwinjirana muri iyi miryango, muje kuramya Uhoraho. Uhoraho Umugaba w’ingabo, Imana ya Israheli, avuze atya: Nimuvugurure imyifatire yanyu n’imigenzereze yanyu, bityo nshobore guturana namwe aha hantu. Nimusigeho kwibeshyeshya amagambo atagira aho ashingiye, muvuga ngo: Ingoro y’Uhoraho! Ingoro y’Uhoraho! Uhoraho ari hano! Ahubwo nimuhindure rwose imyifatire yanyu n’imigenzereze yanyu, muharanira igitunganiye umubano mu bantu. Ntimugakandamize umusuhuke, imfubyi n’umupfakazi; ntimukamenere amaraso y’indacumura aha hantu, kandi ntimukirukire ibigirwamana kuko byabakururira ibyago. Nimugenza mutyo, nzabona guturana namwe aha hantu, mu gihugu nahaye abasokuruza banyu kuva kera n’iteka ryose. Nyamara ariko dore muriringira amagambo y’ibinyoma adafite akamaro. Ubwo se muziba, mwice, musambane, murahire mu binyoma, mutwikire Behali ibitambo, mwiruke inyuma y’ibigirwamana bitigeze bibitaho, nimurangiza munze imbere muri iyi Ngoro yitiriwe izina ryanjye, muvuga ngo «Turakijijwe!», maze nyuma mwongere mwikorere ayo marorerwa yose? Iyi Ngoro yitiriwe izina ryanjye, mwibwira se ko ari ubuvumo bw’abajura? Jyewe, ibyo ari byo byose, ndabona ari uko bimeze! Uwo ni Uhoraho ubivuze.
Zaburi ya 83 (84), 2-3, 4, 5-6, 11abc
Uhoraho, Mugaba w’ingabo,
mbega ngo ingoro zawe zirantera ubwuzu!
Umutima wanjye wahogojwe
no gukumbura inkomane z’Uhoraho;
umutima wanjye n’umubiri wanjye,
biravugiriza impundu, Imana Nyir’ubuzima.
Ndetse n’igishwi cyibonera inzu,
n’intashya icyari ishyiramo ibyana byayo,
ku ntambiro zawe, Uhoraho, Mugaba w’ingabo,
Mwami wanjye, kandi Mana yanjye!
Hahirwa abatuye mu Ngoro yawe,
bakagusingiza ubudahwema!
Hahirwa abantu bisunga ububasha bwawe,
bahorana umugambi wo kugana Ingoro yawe.
Kuko umunsi umwe mu nkomane zawe
undutira iyindi igihumbi namara ahandi,
mpisemo kwigumira mu irebe ry’Ingoro y’Imana yanjye.


text:
Kiliziya | Urubyiruko
23/10/2017
Ubutumwa Nyirubutungane Papa Benedigito wa 16 yageneye urubyiruko ku Munsi Mpuzamahanga wa 2013 bwometse kuri iyi nkuru ni ubwo mu gifaransa n'ubwo mu cyongereza, ubwo mu Kinyarwanda buracyategurwa. Inkuru irambuye...
JMJ
23/10/2017
Inama ya kabiri itegura Umunsi Mpuzamahanga w'Urubyiruko (JMJ)Rio 2013 iteranyiye... Inkuru irambuye...
Kiliziya
23/10/2017
Ibaruwa Abepiskopi Gatolika bo mu Rwanda bandikiye Abakristu mu mwaka... Inkuru irambuye...
Anyuranye
23/10/2017
Anyuranye
23/10/2017
Diyosezi | Inyandiko
23/10/2017
Nyiricyubahiro Myr Tadeyo NTIHINYURWA yatangije ku mugaragaro umwaka w'ukwemera muri Arikidiyosezi ya Kigali, kuri uyu wa gatandatu tariki ya 8 ukuboza 2012. Dore ubutumwa yoherereje Abakristu. Muri ubu butumwa aradushishikariza... Inkuru irambuye...
Amaze gutangiza ku mugaragaro Umwaka w'Ukwemera muri Arikidiyosezi ya Kigali,... Inkuru irambuye...
Kuri iki cyumweru tariki ya 23 ukuboza 2012, muri Hotel... Inkuru irambuye...


text:
Iyo turebye ku miterere y’iki gisiga tubona ko gifite umunwa w’umuhondo gusa ariko hari ikindi gisiga gisa n’iki neza ariko ku isongi ry’umunwa hakaba hariho akadomo k’umukara.
Icyo gisiga gifite akadomo k’umukara kiracyafatwa nk’iki gifite umunwa w’umuhondo gusa n’ubwo ubushakashatsi bukirimo gukorwa kugira ngo harebwe niba hari irindi tandukaniro riri hagati yabyo.
Imiterere ya Yellow billed kite
Yellow-billed kite ni igisiga udashobora kwibeshyaho bitewe n’umunwa wacyo w’umuhondo. Amababa y’iki gisiga ni ikijuju cyijimye kandi imirizo yacyo imeze nk’ijya gukora inyuguti ya V.
Yellow billed kite ni kimwe mu bisiga bitari binini cyane kuko gishobora kugira uburebure bwa 55cm, gishobora kugira uburemere bwa 1 kg. Iki gisiga gishobora kurama imyaka 23.
Aho twasanga Yellow billed kite?
Yellow billed kite iboneka mu mukenke, mu mashyamba ariko atagizwe n’ibiti bicucitse, ahantu h’imirambi ndetse ushobora no kuzibona ahantu hari ibikorwa bya muntu nko mu mijyi, mu byaro n’ahantu hari ibikorwa by’ubuhinzi.
Iki gisiga kigurukira ku butumburuke buto kugira ngo kibashe gufata umuhigo, ndetse gikunda kugenda hafi y’imihanda kugira ngo gifate ibintu byagonzwe n’imodoka.
Iki gisiga cyambukiranya imipaka ariko hagati mu mugabane wa Afurika. Yellow billed kite ishobora kuboneka mu bihugu binyurwamo n’umurongo utambitse ugabanya Isi mo kabiri (Equateur). Nubwo ibi bisiga bikunda kwimuka bitewe n’ibihe by’umwaka ariko mu Rwanda ighe cyose birahaboneka.
Yellow billed kite itungwa n’iki?
Iki gisiga gitungwa n’ibintu bitandukanye uhereye ku dusimba duto, ibisimba bito bifite urutirigongo, imiswa, amafi, amayezi n’ibindi. Gishobora kurya inyoni zirimo nk’amoko atandukanye y’amasandi, imbeba, imiserebanya, ibinyamujonjorerwa, inzoka, ibinyamagurijana (umuhovu/umukondo w’inyana) n’utunyamabere.
Yellow billed kite ni kimwe mu bisiga byoroherwa no kuguruka ku buryo gishobora guhagarara mu kirere umwanya runaka kikaba cyanafata udusimba duto turimo kuguruka.
Imyororokere ya Yellow billed kite
Yellow billed kite ni kimwe mu bisiga bidaca inyuma kigenzi cyacyo. Ibi bisiga iyo bigiye kororoka bijya ahantu ha byonyine kandi bikabungabunga umutekano waho.
Icyari cyubakwa n’ikigabo n’ikigore bifatanyije. Iyo icyari kimaze kuboneka ikigore gitera amagi 1-3 akararirwa n’ikigore cyonyine mu gihe cy’iminsi 37-38.
Muri icyo gihe ikigabo gishobora gusigariraho ikigore kugira ngo kijye gushaka ibyo kurya.
Iyo imishwi imaze guturagwa mu minsi 5-6 ibanza ikigabo kizanira ikigore ibyo kurya noneho ikigore kikajya kigaburira imishwi.
Iyo imishwi igize nibura ukwezi ikigore gifatanya n’ikigabo kuzana ibyo kurya byo gutunga imishwi. Mu minsi 40 imishwi iba itangiye kwiga kugengagenda mu biti ndetse nyuma y’iminsi micye igatangira kwiga kuguruka.
Yellow billed kite ihagaze ite muri iki gihe?
Nubwo umubare w’ibi bisiga urimo kugenda ugabanuka ariko ntabwo biragera ku rwego rwo kuvuga ko birimo gucika. Impamvu zimwe na zimwe zihishe inyuma y’iri gabanuka harimo imihindagurikire y’ikirere, guhumana kw’amazi, imiti ikoreshwa mu buhinzi n’ubworozi ndetse no kurya ibintu bishwe n’uburozi.


text:
Ubuyobozi bw’Akarere ka Ruhango bwafashe umwanzuro wo gufunga urusengero rw’itorero ‘Redeemed Gospel Church Rwanda’ riyoborwa n’umukozi w’Imana Bishop Rugagi Innocen.
Urusengero rwafunzwe ruherereye mu Murenge wa Ruhango hafi y’ibiro by’Akarere ka Ruhango.UMURYANGO wamenye ko aha ariho Rugagi yatangiriye ivugabutumwa mu inzu itagira Ciment itanasakaye hose.Ngo nyuma yaje kuhava yerekeza mu mugi wa Kigali hafi yo kwa Rubangura ari naho akomeje gukorera ibitangaza.
Umuyobozi w’Akarere ka Ruhango, Mbabazi Francoix Xavier yabwiye itangazamakuru ko bafunze urusengero nyuma yo kubona ko abasengeragamo bashoboraga kugira ibyago.
Agira ati “Twabasabye guhagarika ibikorwa by’iri torero kuko inyubako rikoreramo zitujuje ibisabwa n’amategeko agenga imyubakire.”
Mbabazi yavuganye n’ubuyobozi bw’Abacunguwe bamubwira ko amafaranga yo kubaka urusengero rwujuje ibisabwa yamaze kuboneka ndetse ko mu minsi ya vuba batangira inyigo.
Inzu isengerwamo n’iryo torero yubakishije ibiti, igasakazwa amabati. Ntabwo ihomye ku mbande ahubwo ikikijeho imbingo zireshya na metero imwe.


text:
Ibirango byumutungo byerekana ibikoresho ukoresheje nimero idasanzwe cyangwa barcode.Ibiranga umutungo ni ibirango bifite umugongo ufatika.Ibikoresho bisanzwe biranga ibikoresho ni aluminiyumu cyangwa polyester ya laminated.Ibishushanyo bisanzwe birimo ikirango cyisosiyete numupaka utanga ibikoresho bitandukanye.Barcode ikoreshwa kumurongo wumutungo kugirango byihute byinjira no kugabanya amakosa yinjira mumirima.Imikorere yibiranga umutungo yarahindutse - kugirango yakire buri gihe gito, igendanwa cyane kandi ifite agaciro.Nkigisubizo, ibirango byumutungo byarahindutse - kugirango ube muto, birwanya tamper kandi birusheho guhuzwa na software ikurikirana.Ibiranga umutungo bifite imikorere ine yibanze:
•Kurikirana ibikoresho.Umutungo wanjye uri he?Tagi zikoreshwa mugukurikirana mugihe ziva mubikoresho byububiko zijya ahazubakwa, kuva gupakira dock kugeza muri laboratoire cyangwa kuva mubyumba ujya mubindi.Ibiranga umutungo bigomba kuguma hamwe numutungo ubwawo - mubuzima bwarwo.Koresha kugenzura / kugenzura.
•Kugenzura Ibarura.Ni uwuhe mutungo dufite?Niba ishuri rigomba kubahiriza amategeko yinkunga ya titre ya II cyangwa ubucuruzi kugirango uhuze ibyaguzwe kugirango byuzuze ibisabwa, ibimenyetso byumutungo niwo murongo uhuza mugihe ukora igenzura ryigihe cyurutonde rwumutungo wawe kandi ukabara agaciro k'umutungo hejuru yubuzima.
•Irinde ubujura. Urashobora gusubiza umutungo?Korohereza umuntu wese gusubiza mudasobwa igendanwa cyangwa igikoresho nyiracyo.Irinde kunyereza umutungo wawe "impanuka" ukundi.
•Amakuru ya MRO. Ni ubuhe buryo bwo kubungabunga bugomba gukorwa?Gusikana barcode birashobora kuzana byihuse uyikoresha mumibare yamakuru yo gusana cyangwa gahunda yo kubungabunga.
Mucapyi ya Winpalifite ubwoko bwose bwa LabelMucapyibikwiranye na porogaramu zitandukanye & ibidukikije.
Nyamuneka twandikire(https://www.winprt.com/ibiganiro-us/)niba ushaka amakuru menshi cyangwa ushaka gushyira gahunda.
Igihe cyo kohereza: Ukuboza-03-2021